Gavrilov: Pokušaj stvaranja jedinstvenog kosovskog identiteta je vrlo opasan - Kosovo Online\nGavrilov: Pokušaj stvaranja jedinstvenog kosovskog identiteta je vrlo opasan\n24. Jun 2021. • 21:16\nIzvor: Novosti/Ujedinjena Srpska\nPredsednik Interparlamentarne unije pravoslavlja Sergej Gavrilov smatra da je veća solidarnost hrišćana u svetu neophodna za očuvanje mira i upozorava da pokušaji prisvajanja srpske kulturne baštine na Кosmetu mogu dovesti do ozbiljnih konflikata, kao i da su nekanonske crkve političke institucije koje doprinose razvoju ekstremizma u društvu, piše Sputnjik.\nGavrilov je nedavno boravio u Beogradu, gde je održan sastanak Interparlamentarne skupštine pravoslavlja, kome su prisustvovali i generalni sekretar te organizacije Maksimos Кarakopulos, kao i predsednik Skupštine Srbije Ivica Dačić.\nJedan od rezultata zasedanja u Beogradu na kojem su učestvovali ne samo poslanici iz Srbije, nego i iz Slovenije, Hrvatske, Bosne i Hercegovine, jeste to što je, prema rečima Gavrilova, sprovedena zajednička analiza rada svih učesnika.\n„To je važno da bismo imali osećaj jedinstva i spremnosti za zajednički dijalog i saradnju na osnovu zajedničkih kulturnih vrednosti. Naši odnosi u oblasti kulture, obrazovanja, zaštite kulturnog nasleđa zasnovani su na pravoslavnom nasleđu. To vodi ka većoj otvorenosti i ravnopravnosti, milosrđu i hrišćanskoj solidarnosti. Mnoge zemlje bi mogle da se ugledaju na ove odnose. A upravo takvi odnosi su nekada predmet zlobe spoljnih sila i podvrgnuti su pokušajima da se zemlje međusobno zavade. Sa ovim su povezane antiruske provokacije u Ukrajini i Bugarskoj“, naglasio je Gavrilov, koji je i poslanik Dume.\nRušenje pravoslavnih svetinja na Кosovu zahteva međunarodnu reakciju\nGavrilov je rekao za Sputnjik da je jedno od važnih pitanja o kojem se razgovaralo, pitanje solidarnosti, jer kada se ruše pravoslavne svetinje na Кosovu i Metohiji, kada postoji pokušaj raskola društva u Crnoj Gori, „moramo reagovati svi zajedno“.\n„Rušenje crkava se često odvija zbog porasta radikalizma, često veštačkog, na primer u Ukrajini i Crnoj Gori, a zatim dolazi do formiranja pseudocrkava (takve veštački formirane crkve postoje u Turskoj, Severnoj Makedoniji, Crnoj Gori, Ukrajini)“, upozorava Gavrilov.\nPokušavajući da prisvoje jedinstveno srpsko istorijsko nasleđe na Кosovu, prema rečima Gavrilova, kosovske vlasti žele da falsifikuju istoriju, tvrdeći da Srbija, navodno, nema nikakve veze sa ovom regijom. Po njegovom mišljenju, ovaj pokušaj stvaranja jedinstvenog kosovskog identiteta je vrlo opasan, jer može dovesti do ozbiljnih incidenata i konflikata.\nGavrilov smatra da su Srbi na teritoriji Кosova faktor mira i stabilnosti u regionu.\n„Кada je reč o srpskoj kulturnoj baštini na Кosovu, koju kosovske vlasti pokušavaju da prisvoje, uništene su crkve, a sada je to predmet povećane pažnje međunarodne zajednice. U tome takođe postoji opasnost jer može dovesti do ograničenja uticaja i pristupa SPC i Srba toj teritoriji. Moguće je, naravno, koristiti međunarodne mehanizme da bi se osigurala istina o istoriji rata, ali i prisustvo Srba na mestima na Кosovu i Metohiji koja su za njih istorijski važna“, rekao je Gavrilov.\nOn je naglasio da su Srbi na teritoriji Кosova faktor mira i stabilnosti u regionu i da bi suzbijanje ekstremizma trebalo da bude na dnevnom redu ne samo Srbije i Rusije, već i Zapada i Prištine.\nNekanonske crkve — političke institucije\nNa zasedanju u Beogradu se razgovaralo i o nekanonskim crkvama (Ukrajinska pravoslavna crkva) i udruženjima koja se izdaju za crkve (Crnogorska pravoslavna crkva). Sergej Gavrilov smatra da su to političke institucije koje nisu održive jer, kako kaže, često pokušavaju da ujedine nevernike i pagane, a kako su stvorene veštačkim putem, nemaju osnova za opstanak.\n„Ovo doprinosi određenom raskolu i propagandi, unutrašnjem mešanju u duhovni život zajednice, kao i u lični život građana, jer formira lažne ideje o svetu i doprinosi razvoju radikalizma u društvu. Odnosno, postojanje ovih crkava nije ispunjavanje potreba vernika, već instrument za podsticanje neprijateljstva, razdora i ekstremizma. Nijedna crkva se ne može smatrati prirodnom pojavom ako propoveda mržnju, bes, agresiju prema vernicima, kao što vidimo na primeru raskolnika u Ukrajini koji ne znaju kome da se priklone. Ili rešavaju čisto imovinsko pitanje kako bi preuzeli imovinu od kanonskih crkava za svoju dalju upotrebu“, istakao je Gavrilov.\nКada je reč o odlaganju potpisivanje temeljnog ugovora između crnogorskih vlasti i SPC, Gavrilov ističe da smo sada svedoci neke vrste preporoda određenih rušilačkih snaga Crne Gore i pokušaja da se poremeti neophodno donošenje odluka u vezi sa statusom crkve u Crnoj Gori.\n„Ovo je loše i tužno. To vodi do pojačanja protivrečnosti unutar crnogorskog društva, remeti mir i spokoj na Balkanu. Naravno, ovo neizbežno utiče i na turizam i nove investicije. Nadam se da ćemo uspeti da prevaziđemo protivrečnosti jer smo zainteresovani za mir na Balkanu, a pre svega u bratskoj Srbiji i Crnoj Gori“, zaključio je Sergej Gavrilov za Sputnjik.\nparlament Pravoslavci Kosovo Srpska kulturna baština Hrišćanska baština Kosova i Metohije\nDačić: Kulturna baština na Kosovu je ugrožena, pokušaj revizije istorije\nPredsednik Skupštine Srbije Ivica Dačić izjavio je danas da su sve učestaliji pokušaji iz Prištine da se pravoslavno kulturno nasleđe na Kosovu prisvoji kao "kosovsko", čime se, kako je rekao, na najgrublji način pokušava revizija istorije i gradnja identiteta albanske nacije na Kosovu na nasleđu srpske i pravoslavne kulturne baštine, prenosi Tanjug.\nĐurić: Svetinje na Kosovu su i srpska i svetska kulturna baština


Delegaciju ORSP činili su jedan od osnivača ovog pokreta Aleksandar Jovanović Ćuta i dekan Šumarskog fakulteta prof. dr Ratko Ristić, koji su sa premijerkom razgovarali o neispunjavanju preuzetih obaveza države u vezi sa slučajem MHE u Rakiti, kao i o konceptu MHE u nekim evropskim zemljama koji ne narušava prirodu, kao što je slučaj kod nas.\nJedan od mnogobrojnih protesta\n- Moje obraćanje premijerki odnosilo se isključivo na neispunjavanje preuzetih obaveza i neispunjenih obećanja sa sastanka sa predsednikom i ministrima krajem septembra kao i ne sprovođenja Rešenja o ukljanjanju cevi iz Rakitske reke. Na sva pitanja zašto država ne sprovodi rešenja koje je donela i šta je sa obećanjima o brisanju MHE iz zaštićenih područja, ministarka je odgovarala rečenicom "to morate da vidite sa Trivanom". Rekao sam joj da ja nisam predsednik Vlade, već ona, i da Trivan nije moj ministar nego njen- kaže Jovanović.\nOn navodi da je nakon toga zamolio premijerku da proveri da li je građevinska dozvola za MHE "Zvonce" u Rakiti poništena, s obzirom na to da im je, po njegovim rečima, pre nedelju dana Aleksandra Damnjanović, zamenica ministarke građevinarstva, saobraćaja i infrastrukture Zorane Mihajlović, to usmeno potvrdila i obećala da će im to rešenje dostaviti, ali da se od tada ne javlja.\n- Premijerka mi je odgovorila da ne želi da kontaktira sa gospođom Damnjanović. A na kraju je optužila pokret ORSP za anarhiju s obzirom na to da smo najavili proglašenje Ekološke autonomije za Staru planinu, što znači da će narod koji na tom prostoru živi na sebe preuzeti sprovođenje zakona pošto to država ne čini. Premijerki je jasno saopšteno da će ukoliko država ne sprovede Rešenja o uklanjanju cevi iz Rakitske reke, a za čije su sprovođenje svi rokovi odavno istekli, to učiniti meštani i građani i da, ukoliko ih bilo ko u tome bude spečio, dobiće prve ekološke izbeglice. To konkretno znači da će se stanovništvo Rakite iseliti iz svojih domova i doći pred Vladu pa neka im ona nađe mesto za život tamo gde ima vode - kaže Jovanović.\nPremijerki je saopšteno da će, ukoliko država ne ukloni cevi iz reke, to učiniti građani, kaže Aleksandar Jovanović\n- Tako je završen ovaj sastanak, uz napomenu da je premijerka obećala, što je bio i naš uslov, da svaki eventualni naš susret bude uz prisustvo medija, jer mi ne razgovaramo o državnim tajnama već smo samo građani koji žele da nastave da žive pored svojih reka - kaže Jovanović.\nPokušali smo da i u Vladi Srbije dobijemo komentar o rezultatima sastanaka, međutim, odgovore na naša pitanja prosleđene 4. juna nismo dobili.\nPrema rečima Jovanovića, profesor Ristić je premijerki objasnio kako su neke evropske zemlje uspele da naprave održivi koncept proizvodnje struje iz malih hidroelektrana koji ne narušava prirodu.\n- Profesor Ristić je premijerki objasnio da Norvežani pre svega strogo poštuju svoje zakone i pri tom imaju deset puta veće protoke, ali da je koncept izgradnje MHE potpuno dugačiji u odnosu na naš. U prevodu, norveške reke nakon izgradnje nastavljaju da teku, za razlku od naših kojih nakon izgradnje više nema - kaže Jovanović.


Misija OEBS-a u Crnoj Gori obezbijedila Skupštini opremu za simultani prevod | OSCE\nPočetna Novosti Vijesti i saopštenja za javnost Misija OEBS-a u Crnoj Gori obezbijedila Skupštini opremu za simultani prevod\nŠefica Misije OEBS-a u Crnoj Gori Dominique Waag i predsjednik Skupštine Crne Gore Aleksa Bečić daju izjave za medije povodom obezbjeđivanja konferencijske opreme za simultani prevod od strane Misije, Podgorica, 2. februara 2022. godine. (Skupština Crne Gore) Više detalja\nDoprinoseći daljoj transparentnosti Skupštine Crne Gore i u cilju širenja njenog nacionalnog i međunarodnog dometa, Misija OEBS-a u Crnoj Gori obezbijedila je konferencijsku opremu za simultani prevod 2. februara 2022. godine u Podgorici.\nNakon uručivanja opreme predsjedniku Skupštine Aleksi Bečiću, šefica Misije OEBS-a u Crnoj Gori Dominique Waag kazala je da je Skupština jedan od ključnih partnera Misije i da je zahvaljujući ovom snažnom partnerstvu realizovan niz značajnih projekata.\n„Prošle godine, 121 zaposleni u stručnoj službi Skupštine, uključujući i poslanike, učestvovali su u raznim radionicama. Rezultati naše međusobne saradnje su jasni: Skupština je transparentnija, može da obavlja svoj rad virtuelno. Rodno je osjetljiva institucija, a njeni zaposleni su stekli nove vještine“, kazala je Waag.\nOna je dodala da sa opremom koju je Misija danas obezbijedila, Skupština će moći da dosegne širu publiku pružanjem prevoda gostujućim delegacijama, stranim političkim predstavnicima i međunarodnim učesnicima. „Mobilna oprema će omogućiti simultano prevođenje u Parlamentu na Cetinju, kao i na događajima u Vili Gorica i na drugim lokacijama, a olakšaće i učešće poslanika i njihovih timova na međunarodnim samitima i sastancima“, kazala je Waag.\nBečić je izrazio je zahvalnost ambasadorki Waag na cjelokupnoj pomoći koju OEBS, kao važan strateški partner u učvršćivanju mira, demokratije i bezbjednosti u regionu, pruža Crnoj Gori u sprovođenju reformi i daljem jačanju demokratskog razvoja.\n„Za godinu i po dana tradicionalno dobru saradnju smo dodatno učvrstili i doveli do najvećeg nivoa u istoriji naših odnosa. Takođe, zahvaljujemo i na svim donacijama Skupštini Crne Gore uz pomoć kojih smo postigli neke od najvećih poduhvata na polju jačanja otvorenosti i transparentnosti. Zato možemo reći da ste umnogome zaslužni za rezultate po kojima smo prepoznati domaćoj i međunarodnoj javnosti u ovom periodu”, naveo je predsjednik Bečić.\nMisija će nastaviti da podržava Skupštinu u njenim naporima da dodatno ojača svoje institucionalne kapacitete.


BalkanMagazin :: Deregulacija – trend na tržištu električne energije\nčetvrtak, 01. decembar 2016 16:54\nUkrupnjavanje trgovine strujom u Evropi, deregulacija tržišta kroz razvoj regionalnih berzi strujom, izgradnja interkonekcija velikog kapaciteta na kritičnim tačkama širom kontinenta, tendencija da se trgovinom strujom na Starom kontinentu upravlja putem dve berze, ali i posledice koje će najavljene evropske energetske mere imati po JP Elekroprivredu Srbije kao i druge elektroenergestke kompanije i trgovce strujom u region bile su glavne teme IV međunarodne konferencije “Regonalno tržište električne energije”, koju su JP Elektroprivreda Srbije i Balkanmagazin organizovali pod institucionalnim pokroviteljstvom Ministarstva rudarstva i energetike Republike Srbije.\nUkrupnjavanje trgovine strujom u Evropi, deregulacija tržišta kroz razvoj regionalnih berzi strujom, izgradnja interkonekcija velikog kapaciteta na kritičnim tačkama širom kontinenta, tendencija da se trgovinom strujom na Starom kontinentu upravlja putem dve berze, ali i posledice koje će najavljene evropske energetske mere imati po JP Elekroprivredu Srbije kao i druge elektroenergestke kompanije i trgovce strujom u region bile su glavne teme IV međunarodne konferencije “Regonalno tržište električne energije”, koju su JP Elektroprivreda Srbije i Balkanmagazin organizovali pod institucionalnim pokroviteljstvom Ministarstva rudarstva i energetike Republike Srbije u Privrednoj komori Srbije.\nOtvarajući konferenciju Mirjana Filipović, državni sekretar u Ministarstvu rudarstva i energetike Republike Srbije rekla je da Srbija nastoji da prati trendove razvoje elektroenergetskog sektora u Evropi.\n“Srbija će ispuniti sve preuzete obaveze prema partnerima iz EU i drugim zemaljama u Evropi, kako bi se uspstavilo otvoreno tržište a potrošači dobili kvalitetno i sigurno snabdevanje električnom energijom”, rekla je Mirjana Filipović.\nLjiljana Hadžibabić, član Saveta Agencije za energetiku Republike Srbije je kao evropski trend navela smanjenje regulacije tržišta električne energije. Ona je naglasila da u Srbiji trenutno posluje 59 licenciranih firmi za snabdevanje električnom energijom kao i 37 onih koje su licencirane za snabdevanje na veliko. (prezentacija - Ljiljana Hadžibabić - pptx)\n“Veći nadzor je nad onima koji se bave snabdevanjem krajnjih potrošača. Od ukupno 96 registrovanih trgovaca samo njih 45 se pojavilo na tržištu, dok se samo njih 15 bavi snabdevanjem krajnjih potrošača. Neke firme se na tržištu pojavljuju samo da bi ispitale kako ono funkcioniše. Mala zainteresovanost kompanija posledica je i niskih cena energije, što potvrđuje i činjenica da se i dalje samo 37 odsto raspoložive električne energije nalazi na slobodnom tržištu, a 63 odsto na regulisanom snabdevanju”, rekla je Hadžibabić.\nDa bi slobodno tržište bilo veće potrebno je da snadebavči budu zainteresaovani za male potrošače, a oni će, smatra Hadžibabić, izaći na tržište kada cena po kojoj sada kupuju struju bude niža. Za to će trebati vremena, jer je sada EPS u povoljnijem položaju pošto je, praktično, jedini proizvođač struje.\n“Agencija za energeetiku radi analizu kako bi se tokom 2017. godine mogla ukinuti regulacija tržišta za male kupce. Uslov za to je da tržište bude znatno razvijenije, kao i da se obezbedi dostignuti stepen zaštite energetski ugroženih kupaca”, rekala je Hadžibabićeva.\nČlanica Saveta AERS-je kao dva osnovna preduslova za deregulaciju tržišta navela razvoj regionalnog tržišta ali i sistema prenosa i distribucije energije, jer se jedino tako može obezbediti berzansko trgovanje na sat, što je evropski trend.\nHadžibabićeva je dodala i da je cilj povezivanja regionalnih tržišta veća efikasnost, koja bi vodila do ujednačavanja cena i sigurnosti u snabdevanju. Tržišta bi se po tom modelu nadgledala u saradnji sa Energetskom zajednicim Jugoistočne Evrope, pri čemu bi se težilo dostizanju visokuh nivoa kvaliteta snabdevanja, ali i zaštiti siromašnih kupaca.\nDragan Vlaisavljević, izvršni direktor za poslove trgovine električnom energijom JP Elektroprivrede Srbije podsetio je da je od 1991. do 2014. godine Srbija predstavljala “izovlovano ostrvo u evropskoj energetici”, kada je to tržište dobilo najznačajnije današnje obrise, koji su definisani III energetskim paketom.\n“Tek od 2011. godine Srbija je uključena u moderne evropske energetske tokove i to tako što je morala da otvori tržište. Sada Evropa diktira VB6 (West Balkan 6) kao model po kome će se uobličavati i razvijati buduće tržište. Trenutno se pravi novi koncept evropskog tržišta struje do 2020. godine, koji podrazumeva devet segmenata”, rekao je Vlasisavljavić.\nPrvi segment je redefinisanje pozicije obnovljivih izvora energije, a drugi podizanje sigurnosti mreža za prenos energije, koje će se postići poboljšanjem unutrašnje sigurnosti snabdevaja i izgradnjom novih prenosnih kapaciteta. Sledeći segment je razvoj proizvodnje, a zatim eliminisanje bilo kakvih ograničenja za cene. Peti segment je jačanje dnevne trgovine na berzama i balansne odgovornosti, ali i korišćenje energetskih skladišta na distributivnoj mreži zbog velikog učešća OIE u proizvodnim kapacitetima. Sedmi segment je udruživanje operatera distribucionih sistema, sledeći je analiza i primena sistema kreiranja ponude na osnovu potražnje od strane kupaca, čime bi oni postali aktivniji na tržištu. Poslednji ali je i najmanje važan je segment razvoja pametnih mreža u celom lancu od proizodnje struje do krajnjeg potrošača.\nVlaisaljević je nagasio i da se često zalagao da se OIE više koriste za grejanje i hlađenje.\n“Evropski fokus biće na energetskoj efikasnosti, i to tako što će cilj biti smanjenje potrošnje bez smanjenja ekonomske aktivnosti. Danas imamo dva kontradiktorna trenda na tržištu struje. Naime, pad cena je veštački izazvan, a na veleprodajnom tržištu one rastu. U toj situaciji neekonomski je graditi nove proizvodne kapacitete u konvencionalnim izvorima, jer se oni i grade upravo iz profita na veleprodajnom tržištu, a njega nema”, rekao je Vlaisavljević.\nDejan Stojčevski, tehnički direktor SEEPEX-a, rekao je da je teško očekivati da EPS “izgubi monopolski položaj u Srbiji kada nema konkureniju u proizvodnji struje, ali da ostaje cilj da se tržište dereguliše”.\n“U Evropi sve funkcioniše po direktivama, a kod nas je potrebno nekoliko godina da se to primeni kada se pretoči u domaće propise. Zato kod nas još nije moguće uvesti Network kodove, pa Evropa pokušava da kroz model VB6 reguliše i tržišta u ovom delu kontinenta”, rekao je Stojčevski.\nIstičući prednosti berze, jer omogućava jedinstvenu cenu Stojčevski je napomenuo da ona obezbeđuje i da se vide mesta u kojima se zagušuje prenos. Investuranjem u prenosne kapacitete takva mesta se otklanjaju, što dodatno doprinosi protočnosti i prenosu energije, a time i stabilnosti snabdevanja i ujednačavanju cena. Tako se, istakao je Stojčevski obezbežuje prekogranična prodaja i raspodela kapaciteta.\n“SEEPEX u sledećih pet godina planira realizacju tri projekta, koji će omogućiti veće povezivanje tržišta. Jedan je povezivanje srpskog tržišta sa tržištima Rumunije, Mađarske, Češke i Slovačke, drugi je povezivanje sa Crnom Gorom a treći sa Itlijom - preko podmorskog kabla. Time bi Srbija zaokružila proces spajanja evropskog tržišta električnom energijom u jedinstveni system, što je i cilj EU”, rekao je Stojčevski.\nIzvršni direktor SEEPEX a je naglasio da svako od četiri tržišta – balansno, berza, tržište kapaciteta i bilateralno – mora biti razvijano paralelno.\nSrđan Resavac, regionani direktor slovenačke kompanije GEN-I rekao je da je tržište Srbije u praksi otvoreno i objasnio da bi trgovci strujom imali interes da uđu u segment snabdevanja domaćinstava jedino kada bi mogli da ponude cenu koja je niža od one koju domaćinstva imaju od garantovanog snabdevača.\n“Analize pokazuju da pri sadašnjim cenama struje u Srbiji svako domaćinstvo koje troši mesečno između 1.300 i 1.400 KWh ima interesa da traži povoljnijeg snabdevača od EPS-a”, rekao je Resavac i nagasio da ni za EPS nije dobro da snabdeva toliko malih potrošača, jer to čini uz neekonomsku cenu.\nResavac je istakao i da je za trgovce strujom u Srbiji važno da postoji informacioni sistem o raspoloživom dijagramu krajnjih kupaca, jer se na taj način najlakše mogu praviti ponude koje odgovaraju svakom pojedinačnom kupcu.\nOd sadašnjih mera podsticaja proizvodnje iz OIE kroz feed in tarifu u Evropi postoje atraktivniji načini stimulacija, kao što su, na primer, premije.\nBlagoje Šupić, izvršni direktor Elektroprivrede Republike Srpske za ekonomsko finansijske poslove je istakao da su zbog niske cene struje u EPRS svi tarifni kupci i da zbog toga tržište nije otoreno.\nDr Aleksandar Gajić, član Nadzornog odbora JP EPS je podsetio da je deregulacija tržišta struje napravila ogromne problem i u zemljama poput SAD i Japana i da zbog toga treba biti obazriv pri njenom sprovođenju.\n“Sa stanovišta EPS-a socijalna komponenta ima smisla ali, takođe, treba reći i da postoje i drugi mehanizmi za stimulisanje razvoja OIE, koji neće onemogućavati razvoj konvencionalnih izvora”, rekao je Gajić i podsetio da je, uprkos niskoj i neekonomskoj ceni struje, JP EPS tokom 2015. godine u budžet Srbije upaltio oko 600 miliona evra poreza a da je za devet meseci 2016. ostvario profit od 15,3 milijardi dinara.\nDejan Stojčevski se saglasio sa ovom konstatacijom i dodao da Srbija ima veliki potencijal u delu balansiranja sistema a Dragan Vlaisavljević je dodao da Srbija i JP EPS mogu da grade velike proizvodne kapacitete, kao što je HE Bistrica, ako postoji mogućnost da se ta investicija vrati prodajom struje.\n“Već za tri-četiri godine bićemo svedoci da će stavka naknade za OIE na računu za struju biti veća od iznosa koji se sada izdvaja za Javni servis”, rekao je Vlaisavljević.\nOdgovarajući na pitanje Ilije Batas Bijelića, asistenta na Elektrotehničkom fakultetu u Beogradu, da li je rađena simulacija učinaka formiranja regionalnog tržišta i kako bi se to odrazlo na cene struje Stojčević je rekao da nisu rađene takve simulacije jer nema dovoljno transportnih kapaciteta, ali da je njihova izgradnja jedan od razloga za stvaranje regionalnog tržišta.\nDragan Vlaisavljević je podsetio da EPS stalno, prodajom viškova struje, postiže cene koje mu omogućavaju trenutne poslovne rezultate, ali i upozorio da se bez rešavanja nekih važnih pitanja u segmentu uređenja tržišta može upasti u gubitke kakve ima Holding Slovenačkih elektrana, koji trpi velike gubitke zbog izgradnje TE Šoštanj 6.\nGoran Petković, član Agencije za energetiku Srbije rekao je da je SEEPEX neregulisana berza, a da ozbiljne zemlje, poput Francuske i Nemačke, imaju daleko regulisanije berze.\n“U takvi zemljama regulator je ovlašćen čak i da zaustavi određene transakcije, ukoliko proceni da je to potrebno”, rekao je Petković i dodao da kod ukrupnjavanja treba ozbiljno analizirati da li cene treba da budu više regulisane.\nUkjlučujući se u diskusiju Dejan Stojčevski je rekao da je tendencija da berze budu što manje regulisane i da će za četiri godine reguletori odobriti neregulisanu berzu. On je naveo i da se u Evropi sada vode pregovori da ostanu samo dve berze: EPEX SPOT i NORD POOL.\nBlagoje Šupić je rekao da JP EPRS privodi kraju prikupljanje dokumentacije kako bi se pojavila kao učesnik na beogradskoj berzi struje SEEPEX.\nNa pitanje Nebojše Lapćevića iz SEEPEX-a zašto EPS nije na srpskoj berzi Vlaisavljević je odgovorio da je Elektroprivreda Srbije redovno prisutna na četiri berze, među kojima je i SEEPEX.\nVlaisavljević je još dodao da će EPS u narednih nekoliko godina uložiti oko 700 miliona evra u OIE i gašenje postojećih konvencionalnih kapaciteta (pre svega termo).\n“Kako i gde ćemo ulagati, ipak, odlučuje naš vlasnik, a to je država. A mi moramo ispuniti zahteve održivog razvoja i u tom pravcu ćemo delovati”, rekao je Vlaisavljević.\nNaglašavajući da regulatorna tela nemaju ništa sa izgradnjom proizvodnih kapaciteta Ljiljana Hadžibabić je rekla da ni jedan distributer niti snabdevač nisu bili odbijeni prilikom zahteva za odobravanjem cena.\nDiskusiju je završio Aleksandar Gajić konstatacijom da država Srbija vraća profit EPS-a u budžet a da je normalno da državna firma sluša šta misli vlasnik.\n“Država mora da vodi računa o celokupnoj privredi, a ne samo o tome koliki će profit imati EPS ili bilo koje drugo javno preduzeće”, rekao je Gajić.


Inspektori tokom 1. maja izdali 792 rješenja o stavljanju pod zdravstveni nadzor\nSanitarni inspektori Federalne uprave za inspekcijske poslove su od 15. marta do 1. maja na graničnim prijelazima izdali ukupno 31.517 rješenja o stavljanju putnika pod zdravstveni nadzor/ograničenom kretanju/izolaciji na period od 14 dana.\nTakođer, tokom jučerašnjeg dana na graničnim prijelazima izdali su 792 rješenja o stavljanju pod zdravstveni nadzor odnosno ograničenju kretanja van mjesta boravka i to 702 rješenja o izolaciji, te 80 rješenja za vozače, tri rješenja za pogranične i sedam za prekogranične radnike.\nNadzorima i mjerama federalnih inspektora obuhvaćeno je 3.454 osoba – državljana BiH s prebivalištem u Republici Srpskoj koji su u BiH ušli preko graničnih prijelaza koji se nalaze na području FBiH, te su njihovi podaci dostavljeni Inspektoratu Republike Srpske na daljnje postupanje.\nIsto je učinjeno i za 335 osoba – državljana BiH s prebivalištem na području Brčko Distrikta, za koje su podaci dostavljeni Inspektoratu Brčko Distrikta.\nInspektorat RS je dostavio podatke o 95 osoba kojim su sanitarni inspektori RS-a tokom jučerašnjeg dana izdali rješenje o kućnom karantinu, te podatke o rješenjima za 288 vozača koji imaju prebivalište u FBiH.\nInspektorat Brčko Distrikta je dostavio podatke za 46 osoba kojima su u posljednja dva dana izdata rješenja o izolaciji, a koja imaju prebivalište na području Federacije BiH.\nDanas ističu mjere iz 51 rješenja o izolaciji koja su izdali federalni sanitarni inspektori, a do jučer je za 25.510 osoba istekao period obavezne izolacije u trajanju od 14 dana.\nPo donošenju Odluke Vlade FBiH o mjerama neposredne kontrole određenih proizvoda i usluga od interesa za FBiH kojom je određeno utvrđivanje marži, dežurni tim Federalnog tržišnog inspektorata je u cilju zaštite građana od nerazumnog povećanja cijena vrši inspekcijske nadzore benzinskih pumpi, ali i drugih prodajnih objekata na području Federacije BIH.\nDo sada je izvršeno je devet inspekcijskih nadzora kada je utvrđeno 14 prekršaja, što podrazumijeva podnošenje 14 prekršajnih naloga u iznosu od 19.250 KM, saopćeno je danas iz Federalne uprave za inspekcijske poslove.


Beta 3. aprila 2017. 14:30\nNovi selektor košarkaške reprezentacije Bosne i Hercegovine Duško Vujošević u emotivnoj poruci izvinio se danas svim ljubiteljiam košarke u toj zemlji što nije mogao da dodje u Sarajevo na predstavljanje i dodao da će pružiti svoj maksimum u obavljanju te funkcije.\n„Dragi ljubitelji košarke u Bosni i Hercegovini, žao mi je što u ovom svečanom trenutku objavljivanja dogovora izmedju KS BiH i mene o preuzimanju selektorske dužnosti nisam u mogućnosti da budem sa vama. Imam svoje obaveze koje hoću da završim, a radujem se našem susretu u Sarajevu“, rekao je Vujošević u saopštenju dostavljeno agenciji Beta.\nVujošević je nedavno imenovan za selektora Bosne i Hercegovine i za danas je bilo planirano njegovo zvanično predstavljanje u Sarajevu, ali on nije bio u mogućnosti da dodje zbog obaveza u francuskom prvoligašu Limožu.\n„Bosna i Hercegovina je važan deo moga života, moga rada, moga bavljenja sportom i neraskidiv deo onih mojih uspomena, bez kojih bi moj život bio siromašniji. Ako je dopušteno da se poslužim rečima moga prijatelja Sinana Gudževića, Bosna i Hercegovina na geografskoj karti ima oblik srca, a srce toga srca je grad Sarajevo“, rekao je crnogorski trener.\nOn je naveo da je „uvek sa radošću dolazio u Sarajevo“, za koji kaže da je bio „jedan od najlepših gradova za susrete u Jugoslaviji“, čiji nestanak je za njega bilo „jako bolan“.\n„Reprezentaciju Bosne i Hercegovine preuzimam sa radošću i sa nadom da ću njenu košarku poboljšati tako da će se ekipa kvalifikovati za velika takmičenja. Radost i nada su dve stvari koje su presudno vodile moju odluku da se prihvatim selektorskog posla. Za taj posao imam i kvalifikacije i iskustva. Sve ću učiniti da ekipu koju budem vodio poboljšam i takmičarski načinim stabilno pobedničkom“, rekao je nekadašnji trener Partizana.\nVujošević je rekao da da BiH ima talentovane igrače, sa kojima će pokušati da „u viteškom igranju pobedi svaku reprezetaciju“.\n„Znam da u životu postoji reciprocitet ljubavi, mržnje, entuzijazma i drugih strasti, ali ja verujem da ce igrači prepoznati moju energiju i da će se svi na isti način odazvati pozivu da igraju za reprezentaciju. Zahvalan sam Košarkaskom savezu Bosne i Hercegovine što je odabrao mene. Ja ću uciniti sve da radom i rezultatima obradujem ljude koji su me izabrali i da obradujem sve poklonike košarke, kojima je Bosna i Hercegovina draga“, rekao je Vujošević.\nOn je dodao da u BiH dolazi da predstavlja samog sebe i da na „politička opanjkavanja i olajavanja“ ne želi da se osvrće.


EKSKLUZIVNO Dodik za Sputnjik otkriva o čemu će u petak razgovarati s Putinom - Sputnjik Srbija\nEKSKLUZIVNO Dodik za Sputnjik otkriva o čemu će u petak razgovarati s Putinom\n13:26 23.05.2018 (osveženo 14:19 23.05.2018) Preuzmite kraći link\nPreko američke ambasade uloženo je šest miliona dolara za smanjenje ruskog uticaja u Bosni i Hercegovini, a još 12 miliona iz američkih izvora da bi se podržali njima podobni mediji u Republici Srpskoj, tvrdi predsednik RS Milorad Dodik pred odlazak na Peterburški ekonomski forum, gde će se u petak sastati sa ruskim predsednikom Vladimirom Putinom.\nForum se održava pod pokroviteljstvom predsednika Putina i okuplja značajan broj ljudi iz biznisa, bankarstva, privrede, ističe Dodik u izjavi za Sputnjik, napominjući da je posebno značajno što će imati mogućnost da se sastane s predsednikom Putinom.\nPrema rečima Dodika, sa ruskim predsednikom će i ovog puta razgovarati o ekonomskoj saradnji, ali i razmeniti mišljenja o regionalnim dešavanjima.\n„Ovde se oseća ozbiljan pritisak zapadnih zemalja predvođenih pre svega SAD u pogledu lažne predstave o tome da je ovde prisutan negativni ruski uticaj. Tog negativnog ruskog uticaja, naravno, nema. Ali neki tamo mislioci koji su na Zapadu kreirali takav pristup samo u BiH imaju šest miliona dolara preko američke ambasade da bi uticali na smanjenje ruskog uticaja, plus 12 miliona dolara iz američkih izvora da bi se podržali njima podobni mediji u RS“, precizira Dodik.\nNa podsećanje da je svojevremeno morao da objašnjava kako nije sa predsednikom Putinom razgovarao o secesiji Srpske, Dodik navodi da mu je čast da se sastane s ruskim predsednikom i da svaku priliku koja mu se pruži za to rado koristi, ali da tu nema nikakve tajne:\n„Osnovni akcent svih razgovora je vezan za potrebu poštovanja međunarodnog prava, i to je ono što Rusija dosledno promoviše. Naravno da ruska strana ima interesa za stabilnost ovde i da je veoma upućena jer je i sama učestvovala u kreiranju i potpisivanju Dejtonskih sporazuma. I u tom pogledu, politika koju promoviše ruska strana je politika poštovanja međunarodnih sporazuma. To je i naša politika“, kaže naš sagovornik.\nVučić: Putin me nije zvao, ali možda pozove\nS druge strane, podseća, Zapad je učinio sve da se ne poštuje međunarodni sporazum.\n„Ukinuli su značajne odredbe Dejtonskog sporazuma, sve pod plaštom potpuno lažne priče o izgradnji BiH kao države na neki drugi način“, upozorava Dodik, ističući da poštovanje „Dejtona“ podrazumeva poštovanje svega što u njemu stoji, a to je da je BiH međunarodno priznata zemlja, a da je čine entiteti.\nRusija je, za razliku od zapadnih zemalja, dosledna u tom pogledu, i to je stav koji mi delimo, naglašava Dodik, uz opasku da nema nameru da se odriče dobre saradnje i razmene mišljenja sa ruskom stranom. On dodaje da će jedna od tema razgovora s Putinom biti i vojna neutralnost Republike Srpske.\n„Upoznaću predsednika Putina sa našim opredeljenjem i odlukom koju je parlament doneo o vojnoj neutralnosti RS. Želim da mu do detalja predočim naše mišljenje o tome. Mi smo odlučili da u vojnoj neutralnosti pratimo Srbiju. Ne želimo uključivanje ni u kakve vojne saveze i NATO nije opcija u tom pogledu“, zaključuje Dodik.


Home / MREŽA / Koalicija - socijalno preduzetništvo\nKoalicija za razvoj socijalnog preduzetništva (KoRSP), neformalna mreža organizacija, nastala je tokom 2010. godine, a osnovale su je - Balkanski fond za lokalne inicijative (BCIF), sadašnja TRAG fondacija, Evropski pokret u Srbiji (EPuS), Grupa 484, Inicijativa za razvoj i saradnju (IRS) i Smart Kolektiv potpisali memorandum o saradnji i utvrdili misiju, ciljeve i aktivnosti Koalicije. Od 2013. godine članica Koalicije je i SeCons - grupa za razvojnu inicijativu.\nKoRSP je osnovana sa ciljem aktivnog angažovanja u stvaranju funkcionalnog okvira socijalnog preduzetništva u Srbiji. Jedan od prioriteta Koalicije jeste uspostavljanje partnerstava sa relevantnim društvenim subjektima – državom i privatnim sektorom, u cilju ubrzanja rada na ispunjenju predviđenih ciljeva.\nTokom 2010. i 2011. godine članice KoRSP su implementirale prvi zajednički projekat „Program stručne podrške za unapređenje poslovanja socijalnih preduzeća“. Projekat je bio jedna od aktivnosti zajedničkog programa „Zapošljavanje i migracije mladih” koji su sprovodile četiri agencije Ujedinjenih nacija (UNDP, ILO, UNICEF i IOM) u saradnji sa nacionalnim i lokalnim partnerima, a finansijski podržava španski Fond za dostizanje milenijumskih ciljeva razvoja (MDG F), a ispred KoRSP projekat je koordinirao Smart kolektiv. Ideja programa je bila da se već pokrenutim socijalnim preduzećima obezbedi stručna podrška i tako unapredi njihovo poslovanje, kao i da se primeri dobre prakse prepoznaju, promovišu i posluže kao podsticaj drugima za pokretanje sličnih inicijativa.\nIzveštaj sa projekta (na engleskom jeziku)\nU 2013. godini, Evropski pokret u Srbiji, ispred Koalicije za razvoj socijalnog preduzetništva započeo je implementaciju šestomesečnog projekta Inovativa, uz podršku Suisse Solidara – Kancelarije u Beogradu. Opšti cilj projekta je promocija mogućnosti zapošljavanja mladih kroz forme socijalnog preduzetništva – socijalnih preduzeća i socijalnih zadruga među donosiocima odluka koji rade sa mladima i mladima iz marginalizovanih grupa.\nU okviru projekta predviđena je izrada informativne i edukativne brošure o socijalnom preduzetništvu, namenjen mladim ljudima, zatim onlajn kampanja kroz koju će biti promovisane mogućnosti koje socijalno preduzetništvo ima za rešavanje problema nezaposlenosti mladih.\nNa okruglim stolovima u tri regionalna centra u Srbiji – Novom Pazaru, Subotici i Kraljevu će razgovaraće se o mogućnostima zapošljavanja mladih kroz socijalno preduzetništvo, kao i o ulozi lokalne samouprave u ovom kontekstu; biće predstavljeni dokumenti koji se bave zapošljavanjem mladih, a diskusija će rezultirati setom preporuka usvojenih od strane učesnika okruglog stola, a koje za cilj imaju otvaranje mogućnosti zapošljavanja mladih kroz forme socijalnog preduzetništva na lokalnom nivou, kao i unapređenje/usvajanje lokalnih strateških dokumenata tako da podstiču ovakve inovativne forme zapošljavanja.\nZaključci i preporuke za unapređenje uslova za zapošljavanje mladih kroz socijalno preduzetništvo\nKonkurs za izbor inovativne socio-preduzetničke ideje srednjoškolaca i izbor pet najboljih ideja biće dobra prilika da se mladima prestavi koncept, ali i da ih se podstakne da razmišljaju o mogućnostima da se bave (socijalnim) preduzetništvom.\nSa željom da koncept socijalne ekonomije približi što širem krugu zainteresovanih pojedinaca i grupa u Srbiji, Koalicija za razvoj socijalnog preduzetništva pokrenula je prvi Bilten o socijalnoj ekonomiji i socijalnom preduzetništvu u Srbiji, uz podršku TACSO kancelarije u Srbiji (Tehnička podrška organizacijama civilnog društva). Namera nam je da kroz predstavljanje postojećih uspešnih primera podstaknemo socio-preduzetničke inicijative i istovremeno ukažemo relevantnim državnim institucijama na značaj ove forme poslovanja za rešavanje nekih od problema sa kojima se društvo suočava i to na način prilagođen lokalnoj zajednici. Takođe, pratimo izgradnju zakonskog i institucionalnog okvira u Srbiji, kao i raspoložive mere za započinjanje ove vrste poslovanja. Predlagažemo unapređenje mera podrške socijalnom preduzetništvu kroz primere finansijske, mentorske i drugih vidova potpore pojedincima i grupama koji žele da se upuste u avanturu socijalnog preduzetništva. Kroz praćenje trendova u Evropskoj uniji ukazujemo na postojeće dobre prakse i zakonska rešenja koja najadekvatnije podržavaju ove forme preduzetništva.\nPokretanje inicijative Beogradska Deklaracija za razvoj socijalnog preduzetništva regiona Zapadnog Balkana i Turske\nEvropska komisija je usvajanjem Strazburške deklaracije u januaru 2014. godine prepoznala socijalno preduzetništvo kao poslovni model 21. veka koji odgovara na finansijske, društvene, kulturne i ekološke potrebe zajednice. Smatramo da zemlje u našem regionu – naše vlade, organizacije civilnog društva i socijalna preduzeća – kojima su EU integracije najvažniji zajednički proces kroz koji prolaze, moraju da iskoriste ovaj trenutak i uspostavljanje EU agende u ovoj oblasti za kreiranje jake regionalne platforme za razvoj socijalnog preduzetništva. Zbog toga je Koalicija za razvoj socijalnog preduzetništva u Srbiji inicirala Beogradsku Deklaraciju za razvoj socijalnog preduzetništva regiona Zapadnog Balkana i Turske.\nPredstavnici organizacija civilnog društva iz Albanije, Bosne i Hercegovine, Kosova, Makedonije, Crne Gore, Srbije i Turske, svečano su potpisali Beogradsku deklaraciju u okviru Foruma socijalnih inovacija održanog 14. marta u Beogradu. Do sada je deklaraciju potpisalo više od 450 organizacija iz Regiona, što je značajan korak za prikupljanje šire podrške i postizanje legitimiteta inicijative koja za cilj ima predlaganje mera za unapređenje nacionalnog i regionalnog okvira za socijalno predizetnitšvo.\nTakođe, 15. marta formirana je i prva regionalnu mrežu za razvoj socijalnog preduzetništva – Social Entrepreneurship Forum. Osnivači mreže su organizacije: Partners Albania, Center for Change and Conflict Management (Albanija), Mozaik Foundation (Bosna i Hercegovina), Center for Institutional Development – CIRa (Makedonija), Forum for Civic Initiatives – FCI (Kosovo), Fund for Active Citizenship – fAKT (Crna Gora), Third Sector Foundation of Turkey – TUSEV (Turska) i Koalicija za razvoj socijalnog preduzetništva (Srbija). Organizacije osnivači Foruma će zajedno raditi na:\n• zagovaranju i povezivanju ključnih aktera, s ciljem stvaranja podsticajnijeg okruženja za razvoj socijalnog preduzetništva;\n• umrežavanju, razmeni znanja i iskustava, organizaciji studijskih poseta u zemljama članicama Foruma i zemljama EU;\n• promociji socijalnog preduzetništva u regionu.\nInformacija o inicijativi je upućena delegacijama EU u zemljama u regionu, predstavnicima nacionalnih vlada, relevantnim odeljenjima Evropske komisije i drugim donosiocima odluka, kao i koalicijama, organizacijama i mrežama socijalnog preduzetništva u Evropi i svetu. Cilj nam je da ukažemo na korake koje je neophodno preduzeti za razvoj socijalne ekonomije kao relevantnog modela za socijalno održiv razvoj čitavog regiona i zalaganje kod EU institucija da Balkanske zemlje postanu deo EU strategija za razvoj socijalnog preduzetništva.\n30. april 2014. godine - Peti broj biltena o socijalnom preduzetništvu\n10. februar 2014. godine - Četvrti broj biltena o socijalnom preduzetništvu\n21. novembar 2013. godine - Treći broj biltena o socijalnom preduzetništvu\n9. septembar 2013. godine - Drugi broj biltena o socijalnom preduzetništvu\n5. jul 2013. godine - Prvi broj biltena o socijalnom preduzetništvu.


Udruženje "Bosansko-kinesko " – Sastanak na visokom nivou “Pojas i put: Reforme i regionalne perspektive”: Kina ima velike ambicije da investira u BiH\n06/06/2018 Comments are off\tadmin\nAmbasadorica NR Kine Chen BoCentar za promociju i izgradnju „Pojasa i puta“Sastanak na visokom nivou “Pojas i put: Reforme i regionalne perspektive”Udruženje "Bosansko-kinesko prijateljstvo"\nBosna i Hercegovina može puno toga ponuditi Kini koja ima velike želje i ambicije da investira te sarađuje sa BiH u mnogim poljima.\nIzneseno je to tokom sastanka na visokom nivou “Pojas i put: Reforme i regionalne perspektive” kojeg su u Sarajevu 6.6.2018. organizirali Fondacija društva zajedničkih vrijednosti i Centar za promociju i razvoj Inicijative “Pojas i put”\nAmbasadorica Narodne Republike Kine u BiH Chen Bo ukazala je na značaj sastanka, navodeći da će učesnici razmatrati razvoj i saradnju Kine i Evrope iz ugla zemalja zapadnog Balkana i centralne i istočne Evrope. Podsjetila je da se 2018. godine navršava 40 godina provođenja politike reformi i otvaranja Kine prema svijetu te da je ta zemlja iz siromašne, prerasla u glavni motor svjetskog ekonomskog rasta.\nAmbasadorica je naglasila i da se Kina neće okretati ka protekcionizmu niti ‘prebacivati’ krize drugima koristeći svoje prednosti, nego da će se i dalje zalagati za provođenje reformi te biti posvećena saradnji, zajedničkoj pobjedi i izgradnji svjetske ekonomije.\nZlatko Lagumdžija, osnivač Fondacije društva zajedničkih vrijednosti, istakao je da će učesnici sastanka razgovarati o refleksijama reforme u Kini nakon 40 godina te iskustvima velikog historijskog projekta “Pojas i put”.\nBivši predsjednik Republike Hrvatske Ivo Josipović smatra vrlo važnim da se centralna i jugoistočna Evropa uključe u projekt “Pojas i put”, jer i Kina ima svoje ekonomske i političke interese u čijim okvirima i zemlje regiona mogu realizirati svoje interese.\nZamjenik predsjedavajućeg Predstavničkog doma Parlamentarne skupštine BiH Šefik Džaferović podsjetio je da je BiH u grupaciji “16+1” te da su osnovni vanjskopolitički ciljevi BiH članstvo u Evropskoj uniji i NATO-u, ali i saradnja sa svim ostalim dobronamjernim zemljama.\nSmatra da je inicijativa “Pojas i put” vrlo interesantna i važna za BiH te da se trebaju iskoristi sve mogućnosti u svijetu da se investira u BiH.\nOsim navedenih, na sastanku su učestovali mnogi ambasadori, predstavnici institucija BiH, politički analitičari, studenti i drugi.\nIspred Udruženje “BKP” i Centra za promociju i razvoj Inicijative “Pojas i put”, koji su sudjelovali u organiziranju sastanka, prisustvovali su predsjednik Udruženja i direktor Centra Faruk Borić, predsjednik Skupštine Udruženja i član Odbora direktora Centra Igor Soldo, član Odbora direktora Centra Amel Kovačević, član Odbora direktora Ivan Barbalić, članovi Udruženja Emir Hadžimuratović, Zlatko Vukmirović, Omar Filipović i dr.


EU donijela mjere za ublažavanje posljedica Brexita bez sporazuma – Haber.ba\nVijeće Evropske unije prihvatilo je nekoliko zakonodavnih mjera u okviru priprema za eventualni izlazak Velike Britanije bez sporazuma oko čega i dalje vlada velika neizvjesnost.\nBrexit, EU / Velika Britanija - Federalna.ba\nDeset dana prije predviđenog izlaska još uvijek nije poznato hoće li se Brexit desiti bez sporazuma i hoće li Velika Britanija tražiti odgađanje izlaska na određeni period.\nStoga, u Evropskoj uniji, koja stalno poručuje da želi uređen Brexit bez naglih promjena, donose mjere kako bi se ublažile posljedice eventualnog izlaska bez sporazuma, prenosi agencija Anadolija.\nRiječ je o mjerama koje se, među ostalima, odnose na socijalnu sigurnost, saobraćaj ili ribarstvo.\n“Te mjere su privremene, ograničenog dometa, koje je EU usvojila jednostrano. One ni na koji način ne mogu osigurati sve koristi od punog članstva u EU ili imati isti učinak kao odredbe o prijelaznom periodu, koje su dio sporazuma o razdruživanju. U nekim područjima te su mjere uvjetovane reciprocročim mjerama s britanske strane “,navodi Vijeće EU-a.\nIzlazak Velike Britanije dominirat će dvodnevnim sastankom na vrhu EU-a, koji počinje u četvrtak u Briselu.\nTeme:Brexit, EU, izdvojeno, mjere, posljedice


Ministar Pejović u radnoj posjeti Tivtu | EUME\nNaslovnica Info Najave Ministar Pejović u radnoj posjeti Tivtu\nMinistar Pejović u radnoj posjeti Tivtu\nMinistar evropskih poslova Aleksandar Andrija Pejović, boraviće sa saradnicima u srijedu, 28. decembra u radnoj posjeti Tivtu.\nAgendom posjete predviđen je prijem u Kabinetu predsjednice i sastanak sa čelnim ljudima opštinske izvršne vlasti.\nTakođe, planirano je da ministar obiđe Srednjoškolski centar „Mladost“ gdje će s učenicima razgovarati o pristupanju Crne Gore Evropskoj uniji, i to od 11.00 do 12.00 časova.\nPosjeta jednoj od najuspješnijih tivatskih kompanija NAVAR planirana je za 12.15.\nIzjave za medije zakazane su za 13.00 časova upravo na lokaciji nautičko-servisnog kompleksa ovog preduzeća u naselju Bonići. Izjave će dati ministar Aleksandar Andrija Pejović, predsjednica opštine Snežana Matijević i vlasnik kompanije Navar Branko Zgradić.\nPozivamo novinare da isprate obilazak Navara u Bonićima ( 12.15 – 13.15 časova) i snime izjave.\nPosjeta Tivtu biće okončana obilaskom ugostitelja koji su angažovani na novogodišnjem bazaru na šetalištu Pine.


Zajednička operativna vježba EUFOR-a i OS BiH „Brzi odgovor 2017“\nVježba operacije podrške miru „Brzi odgovor 2017“ pod vodstvom EUFOR-a i učešćem jedinica Oružanih snaga BiH će biti realizirana na lokacijama Sarajeva, Pazarića i Kalinovika u periodu od 11. do 15. oktobra 2017. godine.\nOvo je biti prvi put da agencije za provođenje zakona BiH, Oružane snage BiH i snage EUFOR-a zajedno realiziraju vježbu prema predviđenim scenarijima, kako bi testirali svoje reakcije u slučaju vanrednih situacija.\nCilj vježbe je da se testira interoperabilnost lokalnih institucija, saradnja sa međunarodnim snagama EUFOR-a kao i nivo obučenosti policijskih agencija BiH i jedinica OS BiH koje su uključene u vježbu.\nU periodu od 12. do 14. oktobra, Oružane snage BiH će učestvovati u vježbi sa jednim odjeljenjem iz sastava Deminerskog bataljona. Također, od 16. do 20. oktobra u zajedničkoj obuci EUFOR-a i Oružanih snaga BiH, koja je svojevrstan nastavak vježbe „Brzi odgovor 2017“, Oružane snage BiH će uključiti pješadijsku četu iz sastava 6. pješadijske brigade, deklarisani vod Vojne policije i EOD tim iz Brigade taktičke podrške.\nUkupno 125 pripadnika OS BiH uključenih u „Brzi odgovor 2017“ i zajedničku obuku sa EUFOR-om će imati izvrsnu priliku za provjeru i demonstraciju operativnih sposobnosti u reakcijama na vanredne situacije.\nVježba koncepta „Brzi odgovor“ održava se svake godine u organizaciji Glavne komande EUFOR-a i predstavlja jedan vid podrške Oružanim snagama BiH na izgradnji operativnih sposobnosti za unapređenje i održavanje sigurnosnog okruženja.


Nova istraživanja: Deksametazon, nada protiv COVID-19 - EKO KUCA magazin\nIz nedelje u nedelju COVID-19 postaje sve poznatiji, a zahvaljujući naporima istraživačkih timova koji su poslednjih meseci posvećeni analizi SARS-CoV-2, dobre vesti počinju da stižu. Poslednja vest je da istraživačka grupa “Oporavak” sa Univerziteta u Oksfordu, koju su predvodili Peter Horbi i Martin Landraj, objavila rezultate studije u kojoj su zaključili da je deksametazon jeftin i dostupan saveznik koji može da speči smrtne ishode u vrlo ozbiljnim slučajevima.\nPeter Horbi, jedan od ljudi odgovornih za ovu studiju, uverava da su rezultati vrlo ohrabrujući: “Deksametazon je prvi lek za koji se pokazalo da poboljšava šanse za preživljavanje pred COVID-19. Korist je ogromna i vrlo jasna, tako da bi deksametazon trebalo da postane jedan od glavnih lekova koji se koristi kod lečenja ovih pacijenata. Jeftin je, dostupan je i može se odmah koristiti da se spasi život širom sveta”, uverava istraživač sa Univerziteta Oksford.\nJednom primenjen na pacijentima sa COVID-19, njegova svrha je jasna: kortikosteroid ima anti-inflamatorni efekat koji suzbija imuni odgovor i smiruje citokinsku “oluju”. Ovi citokini su proteini koje imunološki sistem nekontrolisano oslobađa da pokuša zaustaviti virus, ali mogu biti smrtonosni : nekontrolisana prekomerna reakcija izaziva upalu pluća koja izaziva smrt ćelija, bilo da je zaražena ili ne, usled reakcija samog imunog sistema.\nPrema Martinu Landraju veliki deo istraživačkih napora poslednjih meseci usmeren je na pronalaženje tretmana koji poboljšavaju šanse za preživljavanje najteže obolelih pacijenata . “Preliminarni rezultati ispitivanja su vrlo jasni: deksametazon smanjuje rizik od smrti kod pacijenata sa teškim respiratornim komplikacijama. Fantastično je da je prvi tretman koji pokazuje smanjenje smrtnosti tako jeftin i dostupan u svim delovima sveta”, kaže Landraj.\nPrethodni članak Džon Snou, otac moderne epidemiologije\nSledeći članak U Mlečnom putu bi moglo biti više od 30 pametnih civilizacija


Prijave za kapitalne projekte u Vojvodini do 19 januara, obezbeđeno 1,935 milijardi dinara - Ekonomski Savetnik\nјануар 5, 2018 ekosavadmin 320 Views 0 Comments\nNa sajtu Uprave za kapitalna ulaganja AP Vojvodine objavljeno je da danas počinje novi ciklus finansiranja kapitalnih projekata na teritoriji AP Vojvodine. Objavljeno je šest javnih konkursa za finansiranje i sufinansiranje projekata u oblasti: saobraćajne infrastrukture, vodosnabdevanja i zaštite voda, lokalnog i regionalnog ekonomskog razvoja, predškolskog obrazovanja i vaspitanja, razvoja sporta i energetske efikasnosti. Ukupno je za ove namene bezbeđeno 1,935 milijardi dinara.\nZa podršku lokalnim samoupravama na teritoriji AP Vojvodine u realizaciji projekata razvoja i unapređenja saobraćajne infrastrukture, obezbeđen je iznos od 770 miliona dinara. Navedeni projekti treba da se odnose na: izgradnju novih saobraćajnica, rekonstrukciju, sanaciju ili ojačanje postojećih, poboljšava se bezbednost svih učesnika u saobraćaju, sigurnije odvijanje saobraćaja i da doprinosi boljoj lokalnoj ili regionalnoj povezanosti.\nU objavi je navedeno da se prijave na konkurske mogu podnositi do 16 časova dana 19. januara 2018. godine. Detaljne informacije o objavljenim konkursima, načinu i rokovima prijave, mogu se pronaći na internet sajtu Uprave za kapitalna ulaganja AP Vojvodine.\n← Minimalna cena rada po radnom času u Srbiji iznosiće 143 dinara od 1. januara 2018.\nRusija razmatra mogućnost uvođenja kripto-rublje →


U Francuskoj uništavaju 10 miliona litara piva zbog korone - Bolja Zemlja\nU Francuskoj uništavaju 10 miliona litara piva zbog korone\nMilioni litara piva moraju biti uništeni jer im je rok trajanja pri kraju.\nFrancuski proizvođači piva su na mukama, moraće da unište 10 miliona litara piva zbog zatvorenih kafića, restorana i pabova. Udruženje proizvođača piva kaže da je turizam zaustavljen, otkazani su festivali, a rok trajanja ovom piću polako ističe.\nDodatni trošak firmama predstavlja i sam proces uništavanja piva.\nOko 70 odsto francuskih pivara već je ranije izvestio o “najmanje dvostrukom“ smanjenju prodaje ovog pića od sredine marta. Identične probleme u doba pandemije imaju i pivari širom Evrope i sveta.\nPrethodni tekstZbog korone sigurniji odmor u Srbiji: Da li je ovo šansa za domaći turizam?\nSledeći tekstIstine & Zablude: Da li se povrtarski proizvodi iz plastenika više prskaju?


Kup za devojčice 2002. i mlađe ovog vikenda - SportJunior\nKup za devojčice 2002. i mlađe ovog vikenda\n25. februara 2017. 26. februara 2017. Anđela Stošić\tkadetkinje, vaterpolo\nOvog vikenda je na programu finalni turnir Kupa Srbije za devojčice rođene 2002. godine i mlađe. Takmičenje se održava u Novom Sadu, na zatvorenom bazenu „Slana bara“, a pored domaće Vojvodine, učestvuju i ŽVK „Crvena Zvezda“, VK „Vračar“ i VKD „Taš 2000“.\nU subotu od 18:30 igraće vaterpolistkinje Crvene Zvezde i Taša 2000. Sat vremena kasnije, snage će odmeriti igračice Vračara i Vojvodine.\nU nedelju će, u jutarnjim časovima, od 9:00 igrati vaterpolistkinje Taša 2000 i Vračara, a zatim sledi duel domaće Vojvodine i Crvene Zvezde. Treće kolo Kupa je na programu od 18:30 kada će igrati crveno-bele vaterpolistkinje iz Beograda i Vračar. Takmičenje će, svojom utakmicom zatvoriti domaća Vojvodina i Taš 2000.\n← Omladinci ponovo bolji od Bugarske\nTim i sistem su najvažniji u košarkaškom klubu →\nVaterpolistkinje dvanaeste na SP\n8. septembra 2017. Anđela Stošić\nVaterpolisti Zubotehničke škole šampioni Beograda\nNaši juniori treći na Memorijalu, Amerika šampion


Inspekcija utvrdila: Četiri prištinske bolnice ilegalno trgovale ljudskim organima - Sputnjik Srbija\n10:44 09 Jul 2020\n12:16 07.06.2019 (osveženo 12:24 07.06.2019) Preuzmite kraći link\nZbog sumnje da se ilegalno bave trgovinom ljudskih organa, inspekcija je privremeno zatvorila četiri prištinske bolnice, protiv 17 zdravstvenih radnika i osoblja su podnete krivične prijave i svi ti predmeti su još uvek u istražnom postupku, pišu „Novosti“.\nNora Krasnići, vršilac dužnosti glavnog inspektora zdravstva u kosovskom Ministarstvu zdravlja, izjavila je da je tokom inspekcije u tim privatnim bolnicama utvrđeno da su se bavile nezakonitim aktivnostima, a smrznute ljudske ćelije su prenete na Odeljenje ginekologije kosovskog univerzitetskog kliničkog centra da bi bile sačuvane.\nTom prilikom su, piše prištinska „Gazeta ekspres“, utvrđene neke povrede Zakona o reproduktivnom zdravlju, prema kojima je Zdravstvena inspekcija izrekla meru privremene obustave aktivnosti u ovim institucijama.\nU međuvremenu, Kosovska policija je primenila određene mere prema zdravstvenim radnicima u tim bolnicama u skladu sa zakonskim odredbama policije.\nBaki Keljani, portparol Kosovske policije, izjavio je da je Odeljenje za trgovinu ljudskim organima tokom inspekcije u pomenutim bolnicama utvrdilo niz kriminalnih radnji, nezakonitu transplataciju i trgovinu ljudskim organima i ćelijama.\n„Slučaj se odnosi na privatne klinike za koje se sumnja da su počinile krivična dela nezakonite transplantacije i trgovine ljudskim organima i ćelijama, saizvršilaštvo i neodgovorno lečenje. U tim slučajevima sumnja se na ukupno 17 osoba. Ovi slučajevi su procesuirani u saradnji sa Zdravstvenim inspektoratom u okviru Ministarstva zdravlja, a odlukom inspektora IVF odeljenja te bolnice su zatvorena. Protiv osumnjičenih je podneta krivična prijava i istraga je u toku“, rekao je Keljani.\nU međuvremenu, advokat jedne od ovih privatnih bolnica Besnik Beriša tvrdi da nema dokaza da postoji zloupotreba ćelija ili embriona.\ntrgovina, organi, bolnice, Kosovo, Priština


Zaključci Visokog sudskog i tužilačkog vijeća Bosne i Hercegovine (BiH) u vezi razrješenja sudija i tužilaca bez prethodnog utvrđivanja odgovornosti, zabrinuli su Delegaciju Evropske unije (EU) u BiH.\nVSTV je u četvrtak usvojio pet zaključaka, a jedan od njih je zahtjev za zakonske promjene „u smislu uvođenja izuzetne mogućnosti za razrješenje sudije ili tužioca bez provedenog disciplinskog postupka”.\nNavode da će komisija VSTV-a pripremiti sadržaj odredbe koji će zadovoljiti sve pravne standarde i zahtjeve Evorpske konvencije za zaštitu ljudskih prava.\nZa Delegaciju EU ovi zaključci su zabrinjavajući.\n„Niti jedan zvaničnik, uključujući sudije i tužioce, ne može biti razriješen dužnosti bez provođenja odgovarajuće neovisne istrage i prethodnih disciplinskih procedura”, navodi Lars-Gunnar Wigemark, šef Delegacije EU u BiH.\nKako kaže, odgovarajuće sankcije je moguće izreći samo nakon takvih procedura i postojanja pravne utemeljenosti optužbi.\n„Zaobilaženje ovih procedura će direktno ograničiti neovisnost i nepristranost pravosuđa, i nije u skladu sa standardima EU”,\nVSTV je zadužio Ured disciplinskog tužioca i Tužilaštvo BiH da postupe po Informaciji Centra za istraživanje rata i ratnih zločina i traženje nestalih lica Republike Srpske, a u kojoj se, prema pisanju medija, govori o ratnoj prošlosti sudija i tužilaca.


Efikasno upravljanje nedostacima pomoću Vašeg mobilnog uređaja\nStart > Proizvod > Upravljanje nedostacima\nDigitalna procena stanja objekta uz Vaš mobilni uređaj\nGrađevinski projekti obično imaju 1-2 konstrukcijska nedostatka na 10 m², što uzrokuje prekoračenje projekata i rastuće troškove projekta.\nSa PlanRadar-om možete digitalizovati postupak procene plana objekta, poslati podatke o građevinskim nedostacima i pratiti radni status u stvarnom vremenu.\nDigitalizujte tok rada za manje od 10 minuta!\nZABELEŽITE INFORMACIJE O PLANU OBJEKTA\nGrađevinski nedostaci ne moraju više da se beleže merilom, ogromnim tlocrtima i digitalnom kamerom. Pomoću praktične aplikacije podaci se snimaju direktno na lokaciji pomoću pametnog telefona ili tableta.\nTikete možete stvoriti dodirom prsta na digitalnim nacrtima i popuniti ih dodatnim informacijama kao što su tekstualne beleške, glasovne poruke, fotografije ili označeni delovi plana. Odmah dodelite zadatke relevantnom članu tima i oni će odmah dobiti obaveštenje o zadatku putem svoje mobilne aplikacije, koja se lako koristi.\nJednom kada postavite svoj projekat, možete da budete u kontaktu sa svim članovima tima i proizvođačima. Korisnici mogu da dodeljuju zadatke i dodaju početne informacije, dok primalac ili podizvođač mogu pristupiti svim pitanjima ili ažuriranjima putem svog besplatnog PlanRadar naloga. Oni mogu priložiti svoje fotografije tako da možete videti da je posao završen bez potrebe da odmah posetite gradilište.\nKada status zadatka postane rešen, menadžer gradilišta može da inspektuje lokaciju, da bi dvostruko proverio rad pre nego što označi tiket kao zatvoren. Takođe je lako postaviti rokove za završetak zadatka i automatizovati ponavljajuće događaje, što znači da se zadaci ne mogu propustiti ili zaboraviti.\nUz pomoć funkcije automatske statistike trenutni status projekta je odmah vidljiv. Na prvi pogled možete da vidite koliko je poteškoća u projektu otvoreno, koji su rešeni ili se još obrađuju i kao rezultat donosite odluke o upravljanju podizvođača.\nAutomatski sakupite sve informacije prikupljene u izveštajima o poteškoćama. Eksportujte ispunjeni izveštaj, uključujući fotografije, odeljke plana i istoriju komunikacije onih koji su uključeni jednim klikom u PDF ili Excel datoteku. Takođe možete da napravite prilagođene izveštaje u stilu Vaše kompanije koristeći PlanRadar-ov kreator šablona izveštaja i delite ih direktno sa svim zainteresovanim učesnicima u projektu.\nPlanRadar omogućava brzo uklanjanje poteškoća radi pravovremenog završetka projekta.\nU slučaju pravnih sporova ili zahteva, takođe imate koristi od kompletne dokumentacije svih komunikacija.\nKomunicirajte sa svim članovima tima, uključujući podizvođače, putem mobilne aplikacije koja se lako koristi.\nSnimite poteškoće i prikupljajte dokaze na licu mesta u realnom vremenu, bez potrebe da ih pratite u kancelariji.\nPouzdani dokazi su svi na jednom mestu zahvaljujući kompletnoj dokumentaciji.


Ruski terenac stiže u Ameriku /video, foto/ - Sputnjik Srbija\n10:41 17 Januar 2021\n11:00 29.12.2020 Preuzmite kraći link\nRuski terenac „UAZ patriot“ stiže u Ameriku, obezbeđena je neophodna dokumentacija za uvoz, a prodaja će početi sledeće godine, dok se isporuke očekuju 2022.\nNovu verziju popularnog ruskog „patriota“ uvoziće kompanija „Bremah“ iz Nevade, pod čijim imenom će se terenac i prodavati, saopšteno je iz te kompanije.\nPrvi će se na tržištu SAD pojaviti „patriot“ pod imenom „bremah taos“, a kasnije sledi i pik-ap verzija ruskog terenca pod imenokm „brio“.\n„Patriot“ u Ameriku stiže sa benzinskim motorom zapremine 2,7 litara i 150 konjskih snaga.\nKako je saopšteno iz te kompanije, radi se o pravom terencu, koji će imati pogon na sva četiri točka, elektronsku kontrolu prenosa snage, opciju zaključavanja diferencijala, kao i klasičnu šasiju, što su opcije koje su danas retke na tržištu SUV automobila.\nSpoljašnji izgled redizajniranog ruskog terenca\n„Bremah“ nudi garanciju na ceo automobil od pet godina ili 100.000 kilometara, odnosno garanciju na motor i sistem prenosa od 10 godina ili 192.000 kilometara.\nRuski terenac imaće veoma dobar paket opreme u osnovnom modelu, koji uključuje multimedijalni ekran od sedam inča, kožna sedišta sa grejanjem, grejanu šoferšajbnu, kožni volan sa komandama, šestotstepeni automatski menjač, daljinsko paljenje, kameru za vožnju unazad, parking senzore napred i pozadi, brojne dodatke za terensku vožnju...


Dr.Gadzala se priključuje Stemtech-u kao vođa inicijative u istraživanju i razvoju tokom naše uzbudljive druge dekade. Ona nam dolazi nakon pet godina kao Predsednik i Osnivač BioCell RejuvenationTM, kompanije iz Floride koja je dostavljala vitamine -kompanijama u razvoju, fitnes klubovima i alternativnim klinikama sa naučnim analizama i personalizovanim velnes programima za revitalizaciju i balans bioćelijskih i metaboličkih funkcija kako bi ispunili zahteve organizma i borili se sa bolestima. Dr Gadzala će biti ključna za razvoj Stemtech-a i nadgledaće sva sadašnja i buduća klinička ispitivanja.\nDr. Gadzala ima 25 godina praktičnog iskustva u biomedicini,istraživanju ortomolekularne medicine i medicini ćelija, kao i ekspertizi u razvoju i promociji novih koncepata istraživanja za proizvodnu liniju dijetetskih proizvoda. Dr Gadzala je takođe autor brojnih brošura, priručnika i članaka objavljenih u SAD I Evropi.\nTrenutno je član odbora-sertifikovanih Alternativnih praktičara medicine i nosilac naprednih diploma u Alternativnoj medicini i Ortomolekularnom zdravlju, Mira Gadzala je doktorirala na Holističkoj ishrani sa najvišim počastima 2004. godine i magistrirala na Biologiji ćelija 1976 godine.\nOna je uspešan javni govornik i ima završenu specijalizovanu obuku u toksikologiji i farmakologiji , kliničkoj ishrani , holističkom ljudskom razvoju , ozdravljenju uma / tela , i velnesu , orijentalnim i ajurvedskim perspektivama , i kursevima u ishrani koji se fokusiraju na starenje , mišićno-skeletni sistem , žene, decu i nutritivno lečenje .


Rokovi za otkaz ugovora o radu • Radno Pravo • PRO BONO\nOtkaz ugovor o radu i poslodavac može dati zaposlenom u roku od tri meseca od dana saznanja za činjenice koje su osnov za davanje otkaza\nUkoliko ne žele da masovno gube parnice u radnim sporovima, pravne službe poslodavaca morale bi da vode i računa o popularno rečeno “rokovima zastarelosti u disciplinskim postupcima”.\nZakonodavac je članu 184 Zakona o radu propisao da otkaz ugovora o radu i poslodavac može dati zaposlenom u roku od tri meseca od dana saznanja za činjenice koje u osnov za davanje otkaza, odnosno u roku od šest meseci od dana nastupanja činjenica koje su osnov za davanje otkaza.\nOtkaz ugovora o radu “u slučaju izvrsenja krivičnog dela na radu ili u vezi sa radom” poslodavac može dati zaposlenom najkasnije do isteka roka zastarelosti utvrđenog zakonom za krivično delo.\nUpozoravamo i činjenicu da nadležni opštinski sudovi u radnim sporovima dosledno tumače odredbu iz člana 186 Zakona o radu, koji propisuje da:\nOpravdanim razlogom za otkaz ugovora o radu, u smislu člana 179 ovog zakona, ne smatra se:\n4) članstvo u političkoj organizaciji, sindikatu, pol, jezik, nacionalna pripadnost, socijalno poreklo, veroispovest, političko iii drugo uverenje ili neko drugo lično svojstvo zaposlenog;\n5) delovanje u svojstvu predstavnika zaposlenih, u skladu s ovim zakonom;\n6) obraćanje zaposlenog sindikatu ili organima nadležnim zaštitu prava iz radnog odnosa skladu sa zakonom, opštim aktom i ugovorom o radu.


Republika / Oštećen automobil Srbina direktora vukovarske Tehničke škole! Jeckov: Nije reč o slučajnom incidentu\nnedelja, 7. 3. 2021.| 19:05\nSamostalna demokratska srpska stranka (SDSS) u Hrvatskoj saopštila je danas da je neophodno da Vukovar postane grad sa nultom tolerancijom prema nasilju.\nSaborska zastupnica Samostalne demokratske srpske stranke (SDSS) Dragan Jeckov je na konferenciji za novinare u Vukovaru rekla da je nepoznati počinitelj u noći sa subote na nedelju oštetio automobil u vlasništvu učitelja vukovarske Tehničke škole Nikole Tesle Đorđa Lukića te kako ni kojem slučaju nije reč o slučajnom incidentu.\nPritom je podsetila da je nedavno u neposrednoj blizini vukovarske Tehničke škole došlo do sukoba više mladih osoba, a među kojima je bilo i učenika te škole.\n- Ništa ne sugerišemo, već informišemo javnost - izjavila je Jeckov uz tvrdnju da je direktoru Đorđu Lukiću napadom poslana jasna poruka.\n- Grad Vukovar i okolina trebaju biti mesto nulte tolerancije na nasilje - poručila je Jeckov zatraživši od policije i pravosudnih tela da istraže i kazne počinitelje. Najavila je i da će od MUP-a zatražiti dodatna objašnjenja kako preventivno delovati ne bi li se sukobi u Vukovaru prekinuli.\nPo rečima predsednika vukovarskog SDSS-a Srđana Kolara, poslednje dve godine su intenzivirani napadi na pripadnike srpske zajednice u Vukovaru.\n- Kao predstavnici srpske zajednice osuđujemo svaki oblik nasilja - rekao je Kolar ocenivši kako oštećenje ličnog automobila direktora Đorđa Lukića nije običan kriminalan čin već ima veze i s međunacionalnim sukobom mladih do kojeg je nedavno došlo nedaleko od Tehničke škole.\nPredsednik Zajedničkog veća opština (ZVO) Srđan Jeremić kazao je kako mnogi mladi Vukovarci srpske nacionalnosti ne žele prijaviti policiji napade na sebe iz straha da ne budu izloženi mogućoj osveti.\n- Ja vam tvrdim da se ni mi ovde koji sedimo ne osećamo sigurno u ovom gradu - izjavio je Jeremić utvrdivši kako je fizičkih i drugih napada na građane Vukovara srpske nacionalnosti puno te da se oni uglavnom ne prijavljuju.\nSrbija Vukovar Automobil Srbin Dragana Jeckov Nasilje Institucije Policija Huligani SDSS


Žene u Srbiji biraju održivost – u najkraćem je rezultat istraživanja u kome je učestvovalo više od 1.000 žena: profesionalno angažovanih u sektoru energetike, preduzetnica, poljoprivrednica, žena u domaćinstvima. Istraživanje je realizovano u okviru projekta Žene u održivoj energetici (klimatskim promenama i zaštiti životne sredine) – WISE (Women in Sustainable Energy). Prvo je ikada urađeno u Srbiji, a predstavlja i prvu fazu projekta koji bi uskoro trebalo da bude, po istoj metodologiji, urađen i u drugim zemljama regiona Jugoistočne Evrope.\nU okviru projekta, formirana je WISE ekspertska mreža žena, koje se profesionalno bave energetikom, klimatskim promenama i zaštitom životne sredine. Ovu, prvu multidiscipliranu mrežu te vrste u Srbiji, a i u celom regionu Jugoistočne Evrope, čini 200 žena, profesionalno posvećenih zajedničkom cilju nalaženja rešenja i tranziciji ka održivoj energetici.\nOtvarajući konferenciju Aleksandar Antić, ministar energetike je, pohvalivši inicijativu, rekao da se nada da će WISE mreža žena dati veliki podsticaj održivom razvoju u čitavom društvu, što je i, kako je rekao, magistralni pravac države. „Jednog dana ljudi u Srbiji će se probuditi i sva energija će biti iz OIE“, dodao je.\nSrbija je do sada, naveo je ministar, dobila više od 100 MW novih kapaciteta iz OIE. Ova godina će biti najbolja po tom pitanju jer ćemo na mreži dobiti još 250 MW iz vetroelektrana Alibunar, Kovačica, Čibuk, a između 200 i 250 MW očekuje se i u 2019, rekao je Antić i dodao: „To nas približava, dodao je, cilju od 27 odsto energije iz OIE do 2020“.\nPriska Depnering, zamenica direktora Švajcarske kancelarije za saradnju koja je finansirala projekat, rekla je da je velika stvar, posle samo godinu dana od kada im je Branislava Jovičić predstavila projekat, videti skup na kojem se razgovara o jačanju liderstva žena i učešću u odlukama o održivoj energetici.\nPriska Depnering iz Švajcarske kancelarije za saradnju\n„U tranziciji smo ka novoj energetici. Ne iznenađuje me da žene imaju važnu ulogu u energetici u Srbiji. Neke stvari koje su moguće u Srbiji, nisu u drugim zemljama članicama UNECE, i želim da vidim šta iz Srbije možemo da prenesemo u druge zemlje“, naveo je Milanović.\nŽene na panelu – liderke za promenu\nTagovi: Aleksandar Antić, Biljana Filipović Đušić, Branislava Jovičić, CPOR, Dubravka Negre, Maja Turković, Olivera Zurovac-Kuzman, SECO, Švajcarska kancelarija za saradnju, UNECE, WISE SEE\nPočetna » Vesti » Životna sredina » Ministar Antić podržao WISE ekspertsku mrežu žena u održivoj energetici, klimatskim promenama i zaštiti životne sredine


Izložba ''Istina o Јasenovcu'' u januaru u Njujorku\nsubota, 08. oktobar 2016. | 10:22\nBEOGRAD - Ministar spoljnih poslova Srbije Ivica Dačić najavio je da će izložba "Istina o Јasenovcu" biti otvorena u Njujorku u januaru 2017. godine, ističući da se svijetu mora reći istina o stradanju Srba.\n"Ćutanje o zločinima je zločin i druga viktimizacija žrtava", rekao je Dačić na svečanosti pod nazivom "Zaštita kulture sećanja na zajedničke žrtve stradanja u Drugom svetskom ratu", održanoj u Ministarstvu spoljnih poslova u Beogradu.\nOn je naveo da je ideja svih učesnika na projektu "Јasenovac" da se izložbom u Njujorku, na kojoj će se naći i dio materijala iz Donje Gradine iz Republike Srpske, probudi svijest o kolektivnom identitetu i zajedničkim vrijednostima, koje treba braniti u vrijeme velikih globalnih promjena i da "žrtve koje su pale za ideale nekog bolje sveta, ne budu uzaludne".\n"Ovaj projekat treba da doprinese mobilisanju svjetske javnosti i da bude doprinos naporima UN na očuvanju univerzalnih vrijednosti svih naroda, kao što je težnja miru i slobodi, a posebno zaštiti ljudskih prava", rekao je Dačić.\nDačić je izrazio nadu da će to to biti skroman doprinos sveopštim naporima na sprečavanju revizije istorije i zaštiti sjećanja na sve srpske žrtve 20. vijeka, a posebno na jasenovačke velikomučenike.\nOn je naveo da je nedavni susret poznatih zapadnih istoričara Gideona Grajfa, Berija Litučija i Knuta Toresena sa režiserom i profesorom Emirom Kusturicom dao impuls bližem povezivanju ne samo ličnom, već i institucionalnom.\nDačić je rekao da je to dovelo do potpisivanja istorijskog memoranduma o razumijevanju Andrić instituta, Instituta za holokaust iz Tel Aviva, Instituta za Јasenovac iz Njujorka, Instituta za uporedno pravo i Etnografskog instituta SANU iz Beograda.\nDačić je rekao da će biti otvorene i grupe i katedre za izučavanje holokausta i genocida u Јugoslaviji od 1941. do 1945. godine, a u Beogradu i Andrićgradu će već od sljedeće godine biti održavane i svjetske konferencije iz ove oblasti.\nOn je istakao da bi pitanje rehabilitacije ideologija, koje u sebi sadrže vjersku, rasnu i druge isključivosti, trebalo da zabrine svakog građanina na planeti i da se ne smije dozvoliti da srpske i jevrejske žrtve padnu u zaborav, jer se ti zločini danas ne samo negiraju, nego se i opravdavaju.\n"Pokušaji revizionizma su pozivi na buđenje i podizanje svesti o opasnostima restauracije fašisoidnih ideologija, u vreme uznapredovale tehnologije društva, velikog uticaja društvenih mreža i intenziviranja migrantske krize u Evropi", rekao je Dačić.\nIzložba "Istina o Јasenovcu" biće održana pod pokroviteljstvom srpske akademske dijaspore u Njujorku u januaru 2017. godine.\nS ciljem očuvanja kulture sjećanja na stradale u Drugom svjetskom ratu, u Ministarstvu spoljnih poslova danas je upriličeno otvaranje jednog segmenta te izložbe o Јasenovcu, koja je u pripremi za Njujork.\nU Ministarstvu spoljnih poslova potpisan je i Memorandum o saradnji srpske i jevrejske akademske zajednice na očuvanju kulture sjećanja na žrtve u Drugom svjetskom ratu.\nMemorandum su potpisali predstanvci Instituta za holokaust iz Tel Aviva, Instituta za Јasenovac iz Njujorka, Instituta za uporedno pravo i Etnografskog instituta SANU iz Beograda, dok Emir Kusturica ispred Andrić instituta zbog zauzetosti nije prisustvovao potpisivanju.


Vučić: Lukašenko do kraja godine stiže u Srbiju – Borba\nVučić: Lukašenko do kraja godine stiže u Srbiju\nPredsjednik Srbije Aleksandar Vučić razgovarao je danas u Beogradu s ministrom odbrane Bjelorusije, general-potpukovnikom Andrejem Ravkovom, o daljem razvoju saradnje dveju zemalja, posebno u oblasti odbrane.\nKako je saopšteno iz njegovog kabineta, predsjednik Vučić izrazio je zadovoljstvo što će se za dva dana u Minsku sastati s predsjednikom Aleksandrom Lukašenkom i ponovo imati priliku da s njim razmotri mogućnosti za unapređenje veza Srbije i Belorusije.\nOn je takođe izrazio nadu da će predsjednik Bjelorusije do kraja godine posjetiti Srbiju.\nPredsjednik Vučić je zahvalio državnom vrhu Belorusije na principijelnom stavu i kontinuiranoj podršci teritorijalnom integritetu i suverenitetu Srbije, koja posebno dolazi do izražaja u međunarodnim organizacijama protivljenjem prijemu tzv. Kosova u njihovo članstvo.\nOn je ministra Ravkova takođe upoznao s bezbjednosnom situacijom na Kosovu i Metohiji, odnosno sa jednostranim potezima vlasti u Prištini koji direktno ugrožavaju život tamošnjih Srba.\nNenad Popović: Đukanović je najveći kriminalac u Evropi, koji ispunjava šiptarske naloge!\nZvezda u Ligi šampiona: Ako prođu Suduvu, čeka ih Helsinki


Угрчић са делегацијом из Шенжена о инвестицијама и сарадњи у области високих технологија\t| Ministarstvo privrede Republike Srbije\nUgrčić sa delegacijom iz Šenžena o investicijama i saradnji u oblasti visokih tehnologija\nPomoćnik ministra privrede Dragan Ugrčić razgovarao je danas sa delegacijom kineskih privrednika iz kineskog grada Šenžena, koju je predvodio zamenik gradonačelnika Čen Biao.\nUgrčić i Čen Biao su razgovarali o mogućnostima za saradnju kroz investicione projekte, kroz razmenu znanja i iskustva, sa posebnim akcentom na korišćenje visokih tehnologija.\nPomoćnik ministra privrede je, pre svega, predstavio mogućnosti za ulaganja kroz postupke privatizacije i stečaja, ali i za grinfild projekte.\n„Neki investitori će videti priliku za ulaganje kroz procese privatizacije i stečaja, a neki će je možda naći u okviru projekata izgradnje industrijskih parkova ili kroz poslovne inkubatore“, rekao je Ugrčić.\nČen Biao je rekao da je Šenžen ekonomski sve razvijeniji i da je trenutno treći grad po rastu bruto domaćeg proizvoda (BDP) u Kini, odmah iza Šangaja i Hong Konga. Čak 45 odsto BDP-a, kako je rekao, čini industrija zasnovana na visokim tehnologijama.\nUgrčić je ocenio da prostora za saradnju kada je reč o inovacijama i digitalizaciji svakako ima, posebno ako se uzme u obzir da je to okosnica desetogodišnje Strategije industrijskog razvoja Srbije, koja je u pripremi.\nKineska delegacija je uputila poziv Ministarstvu privrede za prisustvo na Sajmu visokih tehnologija koji će biti održan u novembru 2019. godine u Šenženu. Sajam će okupiti više od 50 kineskih kompanija, a Ugrčić je naveo da je to dobra prilika i za srpske privrednike da ostvare poslovne kontakte i buduća partnerstva.\nPočetna»Vesti»Ugrčić sa delegacijom iz Šenžena o investicijama i saradnji u oblasti visokih tehnologija


Miroslav Ivanović: Plašim se za život moga brata Olivera - Radio Televizija KISS\nZbog hajke u prištinskim medijima u kojima Olivera optužuju za zločine, atmosfere koja se napravila i okruženja strahujem da moj brat nije bezbedan i da mu život može biti ugrožen – rekao je juče za „Blic” Miroslav Ivanović, brat lidera Građanske inicijative “Srbija, demokratija, pravda”.\nOn objašnjava da su uslovi u zatvoru u Prištini takvi da postoje mnoge prilike u kojima bi neko, organizovano ili pojedinačno, mogao nauditi Oliveru Ivanoviću.\n– Daleko bezbednije bilo bi kad bi ga makar prebacili u zatvor u Mitrovici, gde postoje bolji uslovi. Ovde gde je sada mogao bi biti ugrožen tokom šetnje ili u kantini. Advokat je već pre nekoliko dana zahtev za prebacivanje Olivera predao Euleksu, međutim, oni još ništa nisu odgovorili – kaže Miroslav Ivanović.\nOn navodi da je porodica predala i pismo premijeru, prvom potpredsedniku Vlade i predsedniku Srbije u kome traže da Vlada Srbije garantuje da Oliver Ivanović neće bežati i da će se, ukoliko ga puste da se brani sa slobode, u svakom trenutku odazvati pozivu suda. Ivanović kaže da bi im mnogo značile garancije Vlade Srbije.\n(izvor: Blic, slika: radiokim.net)\nNext story Bolnica u Kosovskoj Mitrovici na meti Euleksa\nPrevious story Vulin zatražio odbranu sa slobode


► Putin ponudio osoblju UN besplatno vakcinisanje\n"Svako od nas mogao bi se suočiti sa tim opasnim virusom. Virus nije poštedeo osoblje Ujedinjenih nacija, njegovo sedište i regionalne službe", rekao je Putin u snimljenom govoru iz Moskve, emitovanom tokom zasedanja započetog u utorak, prvog koje je virtuelno, zbog pandemije koronavirusa.\n"Rusija je spremna da pruži osoblju UN neophodnu, stručnu pomoć, a posebno predlažemo da našom vakcinom besplatno snabdemo zaposlene u Organizaciji i njenim podružnicama koji se dobrovoljno jave za vakcinaciju", rekao je Putin koji je vakcinu široko najavio prošlog meseca i rekao da je i njegova ćerka među onima koji su je primili.\nPortparol Ujedinjenih nacija Stiven Dužarik rekao je: "Zahvaljujemo predsedniku Putinu na izdašnoj ponudi koju će proučiti naša zdravstvena služba".\nU medicinskoj agenciji Ujedinjenih nacija u Ženevi, Svetskoj zdravstvenoj organizaciji, portparolka Margaret Haris odbila je da komentariše Putinovu ponudu.\nU izveštaju objavljenom u časopisu "Lanset", stručnjaci koji su radili na ruskoj vakcini su rekli da izgleda da je bezbedna i da je u roku od tri nedelje podstakla odgovor antitelima kod svih 40 ljudi koji su testirani u drugoj fazi studije. Međutim, autori su primetili da su učesnici praćeni samo 42 dana, uzorak studije je bio mali i nije korišćena placebo ili kontrolna vakcina.\nU ponedeljak su ruski mediji izvestili da je regionalni direktor SZO za Evropu Hans Kluge pohvalio rusku vakcinu posle sastanka s ruskim ministrom zdravstva Mihailom Muraškom u Moskvi. Državna novinska agencija TASS citirala je Klugea da "SZO ceni napore Rusije u razvoju vakcine protiv koronavirusa, 'Sputnjik V' " nazivajući je "bezbednom i efikasnom".\nPozvao na okončanje sankcija radi jačanja svetske privrede\nRuski predsednik Vladimir Putin rekao je u utorak da bi okončanje "nelegitimnih sankcija" protiv država poput njegove moglo da podstakne svetsku privredu pogođenu korona virusom i otvori nova radna mesta.\nU govoru emitovanom na početku godišnjeg zasedanja Generalne skupštine UN koje se ove godine zbog pandemije održava virtuelno, naglasio je potrebu za multilateralnom saradnjom protiv bolesti koja pogađa čitav svet.\nU govoru donekle neuobičajenom za ruskog lidera koji često govori oštro, Putin je na skupu poodom 75. godišnjice Ujedinjenih nacija rekao da zemlje moraju bolje da sarađuju u borbi protiv virusa i drugih globalnih problema.\n"Oslobađanje svetske trgovine od barijera, zabrana, ograničenja i nelegitimnih sankcija bila bi velika pomoć u revitalizaciji globalnog rasta i smanjenju nezaposlenosti", rekao je on.\nPutin godinama insistira na okončanju sankcija SAD i Evropske unije nametnutih Moskvi jer je 2014. anektirala ukrajinski Krim, optužena i za mešanje u američke izbore 2016. godine i druge akcije. Moskva aneksiju Krima smatra legitimnom i negira mešanje u glasanje koje je Donaldu Trampu dalo mesto predsednika SAD.\nPutin je upozorio druge zemlje protiv "mešanja" u unutrašnje poslove i rekao je da "sajber-bezbednost takođe zaslužuje najozbiljnije razmatranje u Ujedinjenim nacijama", ne pominjući ruske "trolove" i "hakere" optužene za manipulisanje američkim javnim mnjenjem 2016. godine.\nPutin je pozvao na jedinstvo, a sve zemlje i da potvrde svoju posvećenost Povelji Ujedinjenih nacija i međunarodnom pravu, žaleći se na "deficit humanosti i dobrote" među državama usred pandemije.\nNekoliko puta je naglasio doprinos Sovjetskog Saveza pobedi nad nacistima u Drugom svetskom ratu - sukobu koji je iznedrio Ujedinjene nacije. Uprkos pozivima na duboku reformu Ujedinjenih nacija, Putin je rekao da bi pet stalnih članica Saveta bezbednosti trebalo da zadrže svoje pravo veta i rekao da su se njihovi lideri dogovorili da se sastanu kada pandemija to dozvoli.\n"U međusobno povezanom, međusobno zavisnom svetu, u vrtlogu međunarodnih događaja, neophodno je delovati zajedno i oslanjati se na principe međunarodnog prava sadržane u Povelji Ujedinjenih nacija", rekao je on.


Privremeno odloženo sprovođenje zakona o MA | Mondo.Me Prod\nPrivremeno odlozeno sprovodjenje zakona o MA\n31. October, 20:10\nPrivremeno odloženo sprovođenje zakona o MA 0 Podijeli Podijeli na facebook Podijeli na twitter Podijeli na viber Pošalji na mail\n09.05.2020. / 10:27 10:30\nPrivremeno odloženo sprovođenje zakona o MA\nAutor mondo.me Izvor MINA 09.05.2020. / 10:27 10:30\nSprovođenje posebnog zakona o ulaganju i konsolidaciji državnog avioprevoznika Montenegro Airlinesa (MA) privremeno je odloženo, jer se radi dodatna analiza opravdanosti ulaganja u tu firmu.\nPredsjednik Odbora direktora MA, Nikola Vukićević, kazao je Vijestima da analiza treba da posluži kao osnov za izjašnjenje Agencije za zaštitu konkurencije po pitanju legalnosti državne pomoći aviokompaniji, koja je predviđena posebnim zakonom.\nZakon kojim država pokušava da sa 155 miliona eura još jednom spasi MA usvojen je krajem prošle godine, ali nije dobijena saglasnost da je on u skladu sa pravilima EU o kontroli državne pomoći.\nAgencija za zaštitu konkurencije je saopštila da joj je dostavljen nepotpuni materijal za donošenje odluke o tome da li je lex specialis za MA usklađen sa propisima o državnoj pomoći.\n„Pravilno rješavanje slučaja MA predstavlja važan test za funkcionisanje crnogorskog sistema kontrole državne pomoći i za dalji napredak u pregovorima o Poglavlju 8 – Konkurencija“, poručili su predstavnici Delegacije EU u Crnoj Gori, nakon što je Vlada u decembru utvrdila predlog.\nVukićević je podsjetio da je zakonom definisano da MA kvartalno izvještava vlasnika, odnosno Vladu o aktivnostima koje su preduzete radi konsolidacije i razvoja, ali da izvještaj za prošli kvartal još nije dostavljen.\n„Implementacija zakona je privremeno odložena budući da se radi dodatna analiza opravdanosti ulaganja u MA koja treba da posluži kao osnova za izjašnjenje Agencije po pitanju legalnosti državne pomoći, predviđene zakonom. To je jedan od razloga zašto nije bilo formalnog izvještaja, a drugi je situacija nastala usljed pandemije koronavirusa, koja je dovela do potpunog obustavljanja putničkog međunarodnog saobraćaja i odlaganja sprovođenja određenih aktivnosti“, rekao je Vukićević.


Rešenja za subvencionisanu kupovinu traktora – RADIO TELEVIZIJA BOR\nSRBIJA – Ovih dana uručena su i prva rešenja za subvencionisanu kupovinu traktora. Do sada je podneto 2.300 zahteva, a od toga 2.050 njih ispunjava uslove. Do kraja godine, očekuju u Ministarstvu, svi polјoprivrednici koji ispune uslove dobiće rešenja.\n„To, s jedne strane, govori da je interesovanje veliko, a sa druge imamo situaciju da je prosečna starost traktora i uopšte mahanizacije u Srbiji dosta velika – od 25 do 30 godina“, kažu u Upravi za agrarna plaćanja. Podmlađena mehanizacija znači efikasnija proizvodnja, ali i konkurentniji proizvodi.\nTags: mehanizacija, Poljoprivreda, subvencionisana kupovina traktora, uprava za agrarna placanja\nPrevious Dogovorena cena maline 160 dinara\nNext Vrućine i usevi


Kina: Trampov ignorantski stav će ugroziti mir\nDonald Tramp na naslovnicama kineskih novina\nBilo kakva promena u politici SAD koja bi vodila ka formalnom priznavanju Tajvana i narušila princip "jedne Kine" ozbiljno će ugroziti mir i stabilnost u Tajvanskom moreuzu i potkopati odnose između Pekinga i Vašingtona, upozorio je danas portparol kineske vlade.\n"Politika jedne Kine je važan politički temelj odnosa između Kine i SAD i kamen temeljac mira i stabilnosti u Tajvanskom moreuzu. Ukoliko se taj temelj poremeti ili podrije, ne može biti govora o zdravom i stabilnom razvoju odnosa između SAD i Kine", rekao je novinarima portparol An Fengšan, javljaju agencije.\nOvaj komentar Kancelarije kineske vlade za pitanja Tajvana usledio je nakon što je novoizabrani američki predsednik Donald Tramp proteklog vikenda izjavio da se ne oseća obavezanim politikom "jedne Kine" ukoliko SAD ne mogu da dobiju olakšice od Pekinga na polju trgovine i u drugim oblastima, prenosi AP.\nTramp je, prethodno, napravio diplomatski presedan telefonskim razgovorom sa tajvanskom predsednicom Cai Ing-ven 2. decembra.\nU skladu sa politikom "jedne Kine", SAD održavaju samo nezvanične odnose sa Tajvanom.\nIako SAD ne osporavaju pravo Pekinga na suverenitet nad Tajvanom, Vašington za Tajvan ostaje glavni izvor oružja, sa odobrenom prodajom oružja u vrednosti od 14 milijardi dolara od 2009. godine, a zakonom je obavezan da pretnje po tajvansku bezbednost smatra "veoma zabrinjavajućim", zaključuje američka agencija.


Izabran Opštinski odbor SNSD Laktaši: Miroslav Kodžoman novi predsjednik – mojKontakt portal – Radio Televizija Kontakt\nPredsjednik SNSD-a Milorad Dodik rekao je da se stranka konsoliduje kroz izborni proces u mnogim opštinama i da je u Laktašima ostvarila značajan uspjeh u vođenju lokalne zajednice, koja je, kako je naveo, jedna od najrazvijenijih opština u Republici Srpskoj.\nOn je dodao da Laktaši imaju najmanju stopu nezaposlenosti i ostvaruju najveće stope dohotka u Republici Srpskoj. “SNSD je dao nesumnjiv pečat ukupnom razvoju i nastavlja sa svojom političkom aktivnošću i nastojaće da na sljedećim opštim izborim ostvari rezultat koji smo imali u svojim najboljim godinama”, rekao je Dodik.\nPrema njegovim riječima, SNSD ima potencijal sa kojim može da izađe na izbore. “Opšta negacija svega od onih koji su navodna alternativa, koji su imali period prije nas da pokažu šta mogu, a ništa nisu ostavili, govori o tome da smo radili dobro i da će narod to prepoznati”, naveo je Dodik.\nNovoizabrani predsjednik Opštinskog odbora SNSD-a Miroslav Kodžoman rekao je da preuzima veliku odgovornost, zbog potrebe da se nastavi i unaprijedi ono što je započeto u opštinskom odboru u Laktašima.\n“Trebamo sa priključivanjem novih snaga nastaviti rast SNSD-a u Laktašima i dovesti ga do savršenstva”, rekao je Kodžoman.\nIzbornoj konferenciji SNSD-a u laktašima prisustvovali su i članovi Izvršnog Odbora Željka Cvijanović, Mirko Kojić i Slavko Mitrović, te članovi Glavnog odbora stranke.


Nabavka opreme za fakultete Univerziteta Srbije - Aigo\nNabavka opreme za fakultete Univerziteta Srbije\nPočetna Projekti Nabavka opreme za fakultete Univerziteta Srbije\nU martu 2014. godine uspešno smo završili projekat pod nazivom IPA – “Supply of Laboratory and IT Equipment, Furniture and other Equipment to Lecturing Buildings, Laboratories and Classrooms at the Faculties of the Universities of the Republic of Serbia. – LOT 1 – ICT, AV and IT Equipment, Library and Furniture, EuropeAID / 131876/C/SUP/R” finansiran od strane Delegacije EU u Srbiji.\nOvaj projekat je obuhvatio opremanje fakulteta Univerziteta Srbije u Beogradu, Novom Sadu, Nišu , Kragujevcu i Novom Pazaru. Veoma smo ponosni na uspešnu realizaciju ovog projekta koji je svakako najzahtevniji i najizazovniji projekat u istoriji naše kompanije. Realizacija ovog projekta aktivno je trajala 13 meseci (od februara do marta 2014.godine). Obaveze nas, kao izvršioca projekta, bile su prvenstveno nabavka robe, isporuka i instalacija robe kod korisnika, organizacija treninga najčešće sa trenerima iz inostranstva za određene artikle za koje je bilo potrebno obučiti zaposlene na fakultetima kao i potpuni prijem lokacija uz kontrolu nezavisne supervizorske kompanije Safege. Tokom ovih 13 meseci isporučeno je preko 400 vrsta artikala u ukupnom broju od preko 5000 komada.\nSvaki sektor u našoj kompaniji bio je angažovan u nekom delu projekta, tako da su veliko iskustvo u poslovanju dobile manje više sve naše službe. Posebnu dobit je imala naša servisna služba i kolege serviseri koji su prisustvovali treninzima za najspecifičniju opremu i tom prilikom su dobili potrebne sertifikacije za navedenu opremu. Jedna od najreprezentativnije opremljenih lokacija u sklopu ovog projekta je svakako zgrada Rektorata u Novom Sadu koja je otvorena posle 17 godina čekanja a pored kancelarijskog dela zgrade sastavni deo čine i centralna biblioteka Univerziteta kao i amfiteatar izuzetnih tehičkih mogućnosti.\nBili smo ponosni što nam je Delegacija EU poverila realizaciju ovako obimnog i kompleksnog posla a sada smo ponosni što smo uspešno realizovali unapređenje visokog obrazovnog sistema u Srbiji.


LSV: Nedopustive izjave ministra Šarčevića – Balkanekspresrb.rs\nLiga socijaldemokrata Vojvodine najoštrije osuđuje izjavu ministra prosvete, nauke i tehnološkog razvoja Mladena Šarčevića, povodom podrške akademske zajednice građanskim protestima u Srbiji. Izjašnjavajući se o toj podršci, ministar Šarčević je izjavio da na spisku potpisanih nema „ozbiljnih imena“ i da se na spisku nalazi „pola penzionera i pola nekih mladih istraživača,koji su počeli tek juče da rade“.\nZahtevamo od ministra Šarčevića da odgovori na osnovu kog ovlašćenja deli naučnu zajednicu na „ozbiljna“ i „neozbiljna“ imena i prema kojim kriterijumima? Podsećamo ministra da ministarstvo godinama nije u stanju da završi izradu registra istraživača Srbije, niti da raspiše konkurs za novi projektni ciklus, te naučna zajednica niti zna čime raspolaže po pitanju naučne produkcije, niti je u stanju da u toj produkciji napreduje jer je zarobljena zastarelim projektima sa manjkom opreme. Postojeći projektni ciklus je na snazi protivno zakonima i samo zahvaljujuću nesposobnosti ministarstva da raspiše nove konkurse, zbog čega čitavu naučnu zajednicu drži u stanju neizvesnosti i pritisaka.\nNazivajući najiskusnije članove naučne zajednice „penzionerima“ umesto onima koji su ceo život posvetili nauci u Srbiji, obrazujući generacije mladih akademskih građanki i građana, ministar Šarčević jasno poručuje koliko država vrednuje naučni i prosvetni rad u Srbiji. Nazivajući mlade istraživače koji planiraju da razvijaju nauku u budućnosti „nekim mladim istraživačima“ koji su „tek počeli juče da rade“, ministar jasno poručuje kako država planira da vrednuje ovaj rad i u budućnosti. Omalovažavajući mlade naučnike u Srbiji, ministar im je poručio da za njih nema mesta u ovom društvu i da je odlazak iz Srbije najbolje rešenje za njih.\nPodsećamo ministra Šarčevića da su mladi istraživači, koji su tek počeli da rade, budućnost ove zemlje i generator znanja i budućeg obrazovanja mladih, ali i zamajac razvoja čitavog društva. Stoga, očekujemo od ministra Šarčevića da povuče spornu izjavu i da se izvini akademskoj zajednici, zbog javnog omalovažavanja naučnika koji su pod teškim uslovima ostali u Srbiji.(Dušan Jakovljev, Predsednik Političkog saveta LSV)♦


RTS :: Borjan potvrdio: Idem iz Zvezde – Vesti iz srbije i sveta\nHome > Sport > RTS :: Borjan potvrdio: Idem iz Zvezde\nby Janko Vesic - Dezember 19, 2021 023\nPrethodnih dana se spekulisalo da je Borjan zatražio raskid ugovora, što je kapiten srpske ekipe potvrdio.\n“U medijima je izašla informacija da želim da idem iz FK Crvena zvezda i da je razlog to što ne mogu da trpim tenziju i pritisak. Da, želim da idem iz Crvene zvezde jer mislim da sam klubu dao srce, dušu, svaki atom snage i da je došlo vreme da svoje mesto prepustim dostojnoj zameni”, preneo je Borjan.\n“Ne, nije istina da idem zbog tenzije i pritiska jer svaki pravi navijač Crvene zvezde zna da sam pet godina izložen najvećim pritiscima, skandiranjima, napadima na porodicu, a da sam u svakom momentu davao svoj maksimum i ginuo za ovaj grb kada je bilo najteže”, napisao je Borjan.\n“Ako bude potrebe, u nekom trenutku podeliću sa vama i to jer su navijači Crvene zvezde oduvek bili moj najveći motiv, moja snaga i razlog da se borim iz godine u godinu sve jače. Sve navijače i medije ću zamoliti da mi dozvole da u miru provedem svoj dugo čekani odmor sa svojom porodicom i do daljnjeg se neću oglašavati na ovu temu”, zaključio je golman.\nNovinar smatra da je bolje da Đoković nije ni dolazio u Australiju!


Tragičan kraj potrage: Pronađeno telo Radula koji je nestao u januaru\nZa ubistvo je osumnjičen Tibor K. iz Horgoša (37), koji se trenutno nalazi u pritvoru u Novom Sadu zbog vršenja imovinskih krivičnih dela, odnosno krađa.\nU prisustvu zamenika Višeg javnog tužioca u Subotici Branislava Rankova, uviđaj je obavila Policijska uprava Kikinda.\nKako saznajemo, osumnjičeni je bio na mestu zločina i na saslušanju je priznao da je svog sugrađanina lišio života. Potom je vraćen u Novi Sad, u pritvor.\nMotivi zločina nisu poznati, najverovatnije da je reč o koristoljublju.\nIzdat je nalog za obdukcija leša Radula T, a kako nezvanično saznajemo, protiv Tibora K. će biti podneta prijava u redovnom postupku za krivično delo ubistvo.\nBONUS VIDEO - OD MAGACINA OSTALO ZGARIŠTE: Dan nakon stravičnog požara na stovarištu boja i lakova u Kruševcu\nubistvo Horgoš Horgoš vesti pronađeno telo


Nezavisnost - Euronews.rs\nMinistri spoljnih poslova G7: Zapadnom Balkanu potrebna pomoć da smanji zavisnost od ruskih energenata\nMinistri inostranih poslova G7 ponovo su potvrdili posvećenost evropskoj perspektivi zemalja Zapadnog Balkana kako bi osigurali bezbednost.\nStav Srbije minimalno izlaže državu, a maksimalno obezbeđuje njenu slobodu donošenja odluka i nezavisnost, izjavio je Ištvan Pastor.\n"Presedan je stvoren": Putin tvrdi da su LNR i DNR nezavisne po uzoru na Kosovo\nLNR i DNR postale su nezavisne po analogiji sa odlukom Međunarodnog suda pravde o situaciji na Kosovu, koju su, kako je rekao, svi podržali\nKurti i Osmani razgovarali sa Micotakisom: Ponovili smo potrebu za priznanjem nezavisnosti Kosova\nVjosa Osmani, Aljbin Kurti i Donika Gervala sastali su se sa grčkim premijerom Kirijakosom Micotakisom.\nDuvanska kompanija mora da isplati 9,75 miliona dolara porodici žene koja je umrla od posledica pušenja\nKerolin je decenijama bila strastven pušač sve do kraja 2002. godine.\nGlasači u Novoj Kaledoniji glasali na referendumu - ostrvo ostaje deo Francuske\nGlasači na francuskom ostrvu Nova Kaledonija u Pacifiku većinom su se izjasnili da ostanu deo Francuske.\nNova Kaledonija u nedelju na referendumu o nezavisnosti, Francuskoj preti gubitak teritorije\nNova Kaledonija ovog vikenda nastavlja sa referendumom o nezavisnosti od Francuske.\nČedanka Andrić izabrana za predsednicu Ujedinjenih granskih sindikata Nezavisnost\nPrva žena na čelu tog reprezentativnog sindikata u njegovoj 30-godišnjoj istoriji poznata je sindikalna aktivistkinja.\nOsmani optužila Srbiju da je slala ruske vakcine u afričke zemlje u zamenu za nepriznavanje Kosova\nPredsednica Kosova Vjosa Osmani izjavila je da je Srbija uslovila neke afričke zemlje da ne priznaju Kosovo nudeći im ruske vakcine\nPremijer Albanije izjavio je da još nema konačnog mira na Balkanu zbog nerešenih problema, posebno između Srbije i Kosova\nTajpei: Budućnost Tajvana u rukama njegovih građana\nGervala zatražila da Jermenija prizna Kosovo\nGervala i Mirzojan su se sastali na marginama Generalne skupštine Ujedinjenih nacija.\nItalijanski sud oslobodio Pudždemona: Lider Katalonije dan ranije uhapšen na Sardiniji, Španija traži njegovo izručenje\nItalijanski sud naložio je oslobađanje bivšeg lidera Katalonije Karlesa Pudždemona nakon hapšenja na Sardiniji, rekao je njegov advokat.\nOsmani tražila od Kostarike pomoć u lobiranju za nova priznanja\nVlasti privremenih institucija samouprave u Prištini nastavile su da lobiraju za priznanje samoproglašene nezavisnosti Kosova\nPriština priprema zahteve za članstva u međunarodnim organizacijama\nMinistarstvo spoljnih poslova i dijaspore privremenih prištinskih institucija na čelu sa ministarkom Donikom Gervalom, već je započelo rad na pripremama za podnošenje zahteva za članstva u međunarodnim organizacijama, ali nije imenovalo o kojim se organizacijama radi, prenosi prištinski "Reporteri".\nNajmlađa država na svetu obeležava deceniju nezavisnosti: Dve trećine građana živi od humanitarne pomoći\nU protekloj deceniji, zemlja bogata rudnim bogatstvima u građanskom ratu izgubila je skoro 400.000 ljudi, više od dve trećine građana živi od humanitarne pomoći.\nKurti na Fejsbuku podsetio na odvajanje KiM od Srbije\nKosovski premijer Aljbin Kurti podsetio je danas na svom Fejsbuk nalogu na 2. jul 1990. godine, kada je 114 albanskih delegata tadašnje pokrajinske Skupštine Kosova, unutar jugoslovenske Republike Srbije, potpisalo Ustavnu deklaraciju o nezavisnosti Kosova, poznatu i kao "Deklaracija 2. jul".\nKurti tražio da Makron poveže priznanje od Beograda sa dobijanjem mesta u UN\nPremijer privremenih prištinskih institucija Aljbin Kurti izjavio he u intervjuu pariskom "Mondu" da je francuskog predsednika Emanuela Makrona zamolio da poveže, kako je rekao, "buduće priznanje Kosova od Srbije" s dobijanjem mesta za tzv. Kosovo u Ujedinjenim nacijama, a da ga je Makron pitao "šta Kosovo može da da u zamenu za priznanje Srbije".\nGodišnjica Deklaracije o nezavisnosti: Crna Gora na evropskom putu\nVlada i zvaničnici na društvenim mrežama podsećaju da je na današnji dan pre 15 godina usvojena Deklaracija o nezavisnosti Crne Gore i obećavaju bolju budućnost, posebno za mlade, da teže društvenom pomirenju i stabilnosti, kao i potrebnim iskoracima na evropskom putu.\nGrčka unapređuje odnose sa Kosovom, da li je sledeći korak - priznanje\nParaleleno sa objavljivanjem navodnog francuskog plana, koji je procenjen i kao neka vrsta probnog balona, stiglo je i zvanično obaveštenje Srbiji da Atina planira da unapredi svoje odnose sa Prištinom, a stvar je dodatno podgrejala najavljena poseta grčkog Ministra spoljnih poslova Prištini, koja bi trebalo da se dogodi u junu


Nastavak implementacije projekta elektronske naplata karata - Istinomjer\nNastavak implementacije projekta elektronske naplata karata\nNastaviti implementaciju projekta elektronske naplata karata i zatvaranja tramvajskih stajališta, kao i uspostavljanje Centra za upravljanje saobraćajem Izgradnja sistema za praćenje vozila JGP-a, Monitorining i sigurnosne kamere u vozilima JGP – a. Osnovni cilj je u konačnici uspostaviti Jedinstven tarifni sistem, kao preduslov za plaćanje vožnje u zavisnosti od pređenih kilometara, a koji će prije svega poboljšati naplatu karata u vozilima, te omogućiti potpunu kontrolu broja putnika. Postavljanje optičkog kabla, koji će se moći koristiti i u druge potrebe kantona ( Institucije, semafori, MUP..). Fizički ograditi stajališta, postavljanje posebnih prolaza za osobe sa invaliditetom, ugradnja kartomata, displeji sa prikazom vremena dolaska vozila.Također, sa stajališta bezbjednosnog i sigurnosnog aspekta ugradnja kamera visoke rezolucije koje će pouspješiti sigurnost putnika u JGP-u. Validatori u vozilu za evidenciju karata. Praćenje vozila, a sve se vrši iz Nadzornog centra za upravljanje saobraćajem.\nU rebalansu Budžeta za 2020. godine planirana su sredstva za izgradnju i opremanje tramvajskih stajališta za kontrolisanu naplatu karata i uvođenje elektronskog sistema naplate u iznosu od 5.972.294 KM.


Kanada bi ove godine mogla ostati bez 170.000 novih imigranata, to će biti još jedan udarac zemlji koja se oslanja na priliv novih ljudi koji bi pokrenuli sektor stanovanja i potrošnje.\n"Ako putne restrikcije traju čitavo leto, očekujemo da vidimo da će 2020. godine ući u zemlju 170.000 manje budućih stalnih stanovnika nego što je bilo planirano - a sve u godini u kojoj bi Kanada trebalo da primi rekordan broj novopridošlih ljudi", saopšteno je iz RBC.\nKanadska populacija je prošle godine porasla za oko 580 000 ljudi (1,6 odsto), a imigranti su činili oko 80 odsto tog povećanja, prenosi "Fajnenšel post".\nZapravo, gotovo dve trećine imigranata je u aktivnom radnom dobu između 25 i 54 godine. Zato je Kanada jedna od mlađih zemalja G7 , kaže Agopsovic.\n"Skoro svi najveći gradovi u Kanadi su videli da BDP raste brže od nacionalnog proseka, to je odraz njihove velike populacije imigranata. Usporavanje potražnje stanova i kuća za nove imigrante moglo bi pritisnuti tržite stanovanja", dodaje Agopsovic.\nBez novih imigranata, Kanada će krenuti ka fiskalnoj litici, jer je cena za borbu protiv COVID-19 već dostigla 160 milijardi dolara, a Otava treba da stvori prihode da počne da otplaćuje rastući dug, dodaje taj list.\nSubvencije plata u Kanadi se produžavaju do kraja avgusta\nKanadski građani koji žive u Hong Kongu mogli bi početi da se vraćaju jer taj region nije više isti zbog kineskog suzbijanja građanskih sloboda. U međuvremenu, Kanađani se, takođe, verovatno nece seliti u SAD zbog nedostatka mogućnosti i pada ekonomije, i u određenoj meri, rasnih nemira u toj dravi, rekao je Tal.